Gdé Dharna - Suara Saking Bali\nHome / Pangawi / Gdé Dharna\nBali 18:07 Pangawi\nGdé Dharna embas ring Sukasada, 27 Oktober 1931. Dané wantah pensiunan PNS ring kantor Perdagangan Buléléng. Ngawit warsa 1953 dané nyurat sajak miwah drama pentas, drama radio miwah télevisi sané mabasa Indonésia wiadin mabasa Bali. Lianan ring punika, dané taler makarya cerpén, tembang mabasa Indonésia wiadin basa Bali, lagu jangér, génjék, dolanan, geguritan, miwah paduan suara. Kakawian-kakawian dané sané sampun kawedar wiadin kadokuméntasiang minakadi:\nPuisi mabasa Bali 80, sané kawedar ring majalah Burat Wangi, Canang Sari, lan kapupulang manados cakepan sané mamurda Kobarang Apiné (drama lan puisi), Perang Bali, miwah Léak Mecolék Bunga.\nDrama mabasa Indonésia wénten 20, marupa naskah sané kepentasang ring masyarakat, RRI Singaraja, miwah TVRI Dénpasar.\nSkénario film sané mamurda Ngawit Saking Banjar (film PKB kaputer keliling Bali), Ki Bayan Suling (kaputer ring Bali lan Lombok), miwah Ni Jempiring (kaputer ring Bali lan Lombok).\nTembang-tembang pop wénten 50 sampun kapupulang manados cakepan olih Dinas Pengajaran Provinsi Bali pinaka tembang alit-alit SD (jilid I, II, III), lan taler sampun kapupulang manados cakepan olih Listibya Kabupatén Buléléng.\nGending Jangér wénten 50\nGending paduan suara mabasa Bali wénten 12, lan gending sané mamurda Dagang Tuak kagendingang olih duta Bali ka tingkat nasional.\nLagu pop daérah kategori déwasa wiadin alit-alit.\nTembang génjék wénten 30 lan naanin polih Juara I Lomba Génjék se-Bali.\nGegitan wénten 15, lan kakalih tembang punika sané mamurda Gili Menjangan lan I Pepaka polih penghargaan saking Gubernur Bali.\nTembang dolanan wénten 12, lan Mars miwah Hymne wénten 10 sekadi Mars TP 45, Singa Ambara Raja, Porda Bali, msl.\nKekalih pupulan satua bawak mabasa Bali sané mamurda Tusing Ada Apa Dé (2003), miwah Dasa Tali Dogén (2009).\nNovél mabasa Indonésia mamurda Bintang Den Bukit (2015)\nMakudang-kudang juara lan penghargaan taler sampun kapolihang luiré: Juara I Lomba Penulisan Puisi Kartini se-Nusa Tenggara, Juara Lomba Bintang Radio Se-Bali, Jenis Seriosa lan Keroncong (Juara II warsa 1956; Juara II warsa 1957, Juara I warsa 1958, Juara II warsa 1959, warsa 1960, lan warsa 1974), Juara I Lomba Penulisan Naskah Drama Mabasa Bali sané kalaksanayang olih Listibya Bali warsa 1986, Juara I Lomba Menulis Lagu Bali Anak-anak (warsa 1987; warsa 1988, lan warsa 1994), Juara I Menulis Lagu Pop Bali jenis déwasa warsa 1989, Juara II Menulis Lagu Pop Bali jenis remaja warsa 1994, penghargaan Wijaya Kusuma saking Bupati Buléléng warsa 1981, penghargaan Dharma Kusuma saking Gubernur Bali warsa 1989, Hadiah Sastra Rancagé saking Yayasan Rancagé Indonésia, lan penghargaan Widya Pataka saking Gubernur Bali antuk pupulan satua cutet Dasa Tali Dogén.\nLianan ring punika, Gdé Dharna taler aktif ring makudang-kudang organisasi minakadi dados Ketua Lembaga Kebudayaan Nasional (LKN) (1963-1971), Ketua Anak Cabang PNI kecamatan Sukasada (1963-1987), Ketua Bagian Seni Budaya lan Kerohanian DPD Kabupatén Buléléng lan dados anggota DPRD Buléléng kalih période (1975-1985), Ketua Markas Ranting LVRI kecamatan Sukasada ngawit warsa 1987, Sekretaris Markas Cabang LVRI Kabupatén Buléléng saking warsa 1986.\nDané nyujur genah suwung ring rahina Redité, 13 Séptémber 2015. Lan samian kakawian wiadin préstasindané pacang setata kakenang ring jagaté.\nNiki wantah silih sinunggil kakawian dané marupa puisi sané mamurda “Puputan Badung” sané kaambil saking cakepan “Dénpasar lan Donpasar” kaca kaping 16.\nOlih: Gde Dharna\nDamuh semengé mademang damar Sanuré\nLangité sampun masawang barak\nDaweg kulkulé katepak nyigit kiapé\nWadwané digelis ngungkab lawangan\nMatakén ring kayun—tan wénten paruman\nSuaran kulkul—suaran kayun karama\nSuaran kayun kang diri\nSampun masikian dados urip\nNika mawinang sami medal\nSaling takénin sareng sameton\nTaler tan wénten sujati uning\nRing pasisir ombaké makidung Nyanggra wadwané ngaksi sakunar Dibi sandé kapastu batara Baruna\nNgengsut ring pasisir mabendéra Welandi\nSri Kumala druwén sodagar Cina\nKwéé Ték Tjiang sané kasambat\nWadwané sami uning\nTawan karang sampun kaanyut\nNapi malih patut margiang\nYan tan nglaksanayang tatwam asi\nNgenjuhang asih ring sang sodagar\nKaicalan bawa kagebug ombaké magulung\nKadi bisbis kamudiné ombaké mabalik\nPunggawa Sanur ngalebar baos Mangdén wadwané nyadia mangebag Dosa yan malaksana corah\nMaling barang ring tengah kapal\nSami sayaga nampi pangandika\nNgebag perahu wangkang semeng lan dalu\nOmbak Sanuré tan sida kauduh Nyarengin asihé ring pasisir Ombaké sayan magunung-gunung Ngebug sakunaré masibak-sibak Bangkén nyané kagampilang\nKa Désa Béaung tan doh ring Sanur\nKwéé Ték Tjiang luas ka Buléléng Nangkilin Residén Bali lan Lombok J. Éschbach ring Singaraja\nSaking iriki satwané kaulat Kasekarin kembang lading Kasiratang ring tanah Badung Ambuné pengit manusuk manah\nAturé banban ngawelas asih\nNayané kagantung ring matané kupit\nNgaturang kapalé kampih ring Sanur\nBarangé kajarah ring pasisir\nWadwa Badungé mapatuh daya\nTan sujati nyadia mangebag\nRésidén nampi aturé pangus\nDané uning kijapané tuh\nNyimpen naya ring bongkol kemikan\nKarasa tan yukti raja Badung megat subaya\nNapi malih mapatuh daya sareng wadwa\nNgaruruh kasujatian atur Kontrolir Schwartz dados utusan Raja Badung tan kapanggih Punggawa Sanur kanampekin Nyaratang parindikané jati\nOmbak Sanuré pinaka saksi\nSinah sampun selangé mabukti Atur Cinané wantah kakawian Tatujoné mapikolih bati\nMangdén Raja Badung manyangkol pocol\nAkuwéh ajin kapal lan gaji para kelasi\nSampun suwé kanjantos indiké puniki\nGubernur Jénderal Van Heutz girang ring manah\nPolih jalaran ngalepit janji\nSané kasurat 13 Juli 1849\nDaging nyané sampun sinah\nGubernur patut nyungkemin awig Baliné\nNgamanggehang kawibawan para agungé\nPunika kocap tan patut lanturang\nDuaning lémpas ring daging awigé\nSané kamargiang sajebag nusantara\nSri Kumala kaanggén anjan Kwéé Ték Tjiang kasadekin Ngésgés Badungé naur kapocolan Nyerahang jinah sodagaré kupit\nPitung tali limang atus rupiah tan dados kirang\nGusti Gdé Ngurah Dénpasar Agung Badungé mawibawa Benduné kasimpen ring méru sarira Kadi borbor kayuné miragi\nPinunas juragan Sri Kumalané Kapatutang malih Résidén Baliné Premangkin sida ngandapang iketan sawitra\nTan sida panjang ngandika Pinunasé tan mantuk ring kayun Rarisang lanturang ring tuan résidén Badung tan pacang nagingin Yadiastun akéténg bolong Aputih kuku tan marasa salit\nNapi malih corah ring gubernemén\nUtusan mawali ka Dén Bukit Ngandong puyung ring duur kapal Unteng manahé sampun macihna Raja Badung tan pacang nagingin Larapané sané katunas\nVan Heutz nuncapang ngalebar naya Agungé ring Bali sami katangkilin Mangdén kayun maing Badungé Rurung dagangé patut empetin\nPasar Badungé mangdénnya mungmung\nKlungkung, Tabanan méweh kabelat Saud pangandika sampun janten Salulung sabayantakané dados unteng Duk panglingsiré kantun ajeg\nRurung dagangé tan sida kabendung\nLawat batiné ngicalang takut\nNyilib manguak pagehané pingit\nNgawinang i welandi dukané nadi\nKapal-kapal sami kagelar\nMiyak sagara Badung, Tabanan\nManahé kaanggén patakut\nBadung, Tabanan tan magejiran\nSayan maleging corah Welandiné Laksanané ngukir dadalan Tingkahé léak némblék\nNgulik jalaran ngentungan wéci\nTatujoné wantah nunggil\nAwig gubernur jénderal mangdén mamargi\nAgung Baliné wenang nginutin\nPocol perahu wangkangé kapayasin\nKaoncérin béa kapalé matakut\nPatut kataur tan dados kelidin\nYan yukti Badungé ngamenggahang sawitra\nGusti Gdé Ngurah Dénpasar manyungklit keris Swabawané bag kadi langité ring wates soré Bayu premanané ombak kaulu pasisir Sanur Baudanda lan punggawa sami sayaga\nNyangga sadripuné pacang rauh\nVan Heutz nyaliksik galah sané anut Nglaksanayang brangtiné sampun mabukit Negen kimud kalih warsa lintang\nTan sida ngendukang jagat Badungé\nTangkeng, kulit banténg alas Baliné\nPamuntat utsahané managih pocol Sampun katanem ring dasar sétra Kaurug bungkalan gunung agung Tabuh gendér sampun bebatélan Damar gantungé kaminyakin Raksasané ngelur mamegat ombak\nRoras Septémber 1906\nSuryané kantun mengkeb ring bukit nusané\nKapal-kapal welandiné majajar\nMagehin ombaké ka bibih pasisiré\nDuang tali telung atus roras serdaduné seregep\nPitung atus petang dasa siki mandor lan kuli\nNyantos perintah pangliman perangé\nMayor jéndral Rost Van Tonningen ring kapal both\nMapaiguman sareng pangabih\nNgétang dauhé pacang nedunang balané\nOmbak Sanuré saling maluin nyujuh pasir Masuryak kawedar anginé nyirsir Ngawangun semangat para prajurité Mabéla pati ring nagari\nBakti ring pertiwi\nSuryané sampun sondoh ngauhang\nPanasé sayan ngendukang\nUtusan tedun nangkil ka puri\nDaging aturé mabantang asiki\nMangdén i ratu naur kapocolan Cinané\nKaimbuhin béa sané sampun kawedar\nMawates wantah kalih raina\nYan tan kayun bedil pacang mabaos\nAkidik tan goyah ngagem swadarma\nPageh ngajegang kaagungan jati\nWibawané kasungsung ring muncuk gunung\nCitané kagantung ring garis langit\nDurhakané kajantos ring muncuk keris\nEmpat belas Septémber 1906\nWates geraké sampun ulung\nSanuré kaanggén pangancan\nNgembat yudané ka nagari\nMabaris balané ngebag désa\nSemengé kantun matekes damuh\nNgundap serdaduné ngalébang damang\nWenginé mategul takut\nPrajurit Kuta lan Badung nagari\nNganyudin musuh kadi balabar\nKapapas bedil keplugané ngawag\nSiat dadakan serdaduné cengag\nMimis meriyemé kasambehang\nNambakin prajurité masuryak lantang\nSatian wadwané kasandegang\nMawali ka tepi nagari\nHujan mimisé kakelidin\nSaking kapal meriyemé kautahang\nPuri nagari kapipitang\nDénpasar, Pemecutan kapucukang\nNgayomin serdaduné ngentungang tindak\nMirig Kesiman ping ajeng kauwak\nKanggén titi nungkangin kota\nSaking abian prajurité nyerit Nibakang keris ngentungang takut Serdaduné yatna manyangkil uyah Ring tanah Jawi sampun kaemban Élah mamedil makebat angob\nKaperwiran wadwané satia sujati Tulus bakti ring ibu pertiwi\nTan suwé Kesimané runtuh Puyung puriné taluh tan pasari Sami magingsir ka Dénpasar Ninggal sawané magetih-getih Madugdug ring abian-abian\nDuang dasa Septémber 1906\nBola apiné maunda-unda miyakang angin\nNyujur puriné sinah puun\nLangit Badungé kaliput andus\nUcem swabawané ngukirang wangsit\nSerdaduné sayan nalesek wates kotané\nKeplugan bedilé saling sautin\nMeriyem lilané tan sida nambakin\nTungkangan welandiné ngiterin puri\nSarat manahé pacang manangkep\nAgung Badungé panceré kukuh\nSepin puriné nyimpen subaya Satiané karoncé mabenang tulus Lawangan agungé kicalan lait Kakilit wastra putih-putih\nLanang istri, lingsir anom mapayung keris Medal tan pasuryak manyujur musuh Tabuh kayuné pulung pastika\nNgukuhang satiané sujati\nAji langit ibu bumi magejeran Nampi pawalin okané sami Makangpuh baktiné ring nagari Ngarajegang wibawan Baliné jati\nRing pretisentanané mangkin\nTaler sané pacang rauh\nSampunang lali ring Badungé nguni\nMuputang aji antuk puputan\nMangkin Badungé nyantosang\nIndayang takénin ragané\nNapi sané pacang kaaturang?!\nGdé Dharna Reviewed by Bali on 18:07 Rating: 5\nPuisi-puisi Ida Madé Giur Dipta; Puyung\nSumber gagambaran: www.kringkrong.com Puyung Puyungé waluya malalung, Puyung, makada buwung, Puyung, mapuara suung Puyung, ...\nOlih: I Gedé Putra Ariawan Gagambaran Manik Sudra I nuni semeng Pak Radén maca berita di koran. Munir, aktivis Hak Asasi Manusia ...\nOlih: IBW Widiasa Kenitén Sumber Potrekan: web-profile.net Tiang renget pisan daweg puniki. Kamar tiangé umahin bikul. Mategepan ...


DUNIA MEMANG ANEH: DITINDIH MAKHLUK HALUS? BETUL KE?\nPosted by alaminimisteri at 16:51


Goulding di Amsterdam, Belanda\n12 Désémber 1986 (yusa 35 )\nPagending, pangawi lagu\nElena Jane Goulding (/ˈɡoʊldɪŋ/ gohl-ding; embas 12 Désémber 1986) inggih puniki silih tunggil pagending miwah pangawi saking Britania Raya. Pakaryannyane kakawitin duk matemu sareng produser rekaman mawasta Starsmith miwah Frankmusik, tur salanturnyane ida matemu sareng Jamie Lillywhite, dados manajer tur A&Rnyané. Sasampun ngawe lingga tangan kontrak sareng Polydor Records ring bulan Juli 2009, Goulding ngamedalang debut extended playnyané, An Introduction to Ellie Goulding, ring pungkur warsa punika.\nRing warsa 2010, Ellie ngamolihang jayanti ring Critics' Choice Award di Brit Awards. Goulding taler medalang pupulan gending Light ring warsa 2010. Pupulan puniki madué genah nomor siki ring UK Albums Chart tur prasida kaadol kirang langkung 850.000 eksemplar ring Britania Raya. Ring bulan November 2010, pupulan puniki medal malih pinaka Bright Lights, tur ngasilang kalih gending: asiki cover gending Elton John sané mamurda "Your Song" sané kapilih dados gending iklan Natal John Lewis sané pinih pertama, magenah ring nomor kalih ring UK Singles Chart.\nPupulan gending kaping kalih sané kamedalang olih Ellie Goulding mamurda Halcyon duk Oktober 2012. "Anything Could Happen" pinaka gending utama ring pupulan punika. Ring tanggal 23 Agustus 2013, gending anyarnyané sané mamurda "Burn", pinaka gending nomor siki ring Inggris. Di BRIT Awards 2014 ida ngamolihang jayanti pinaka Best British Female. Goulding ngamedalang pupulan kaping tiga, Delirium, duk 6 November 2015, antuk "On My Mind" pinaka gending utamannyané. Ring Désémber 2015, Ellie ngamolihang nominasi Grammy Award kapertama pinaka Best Pop Solo Performance malarapan antuk gendingnyané "Love Me like You Do".\n↑ "Ellie Goulding". BBC Music. 2009. Kaakses 06 Désémber 2020. Check date values in: |accessdate= (help)\nKapolihang saking "https://ban.wikipedia.org/w/index.php?title=Ellie_Goulding&oldid=68866"


Ngraos - BASAbaliWiki\ntalk to (Andap) (Verb)\nNi Bawang anak jemet, dueg magae nulungin reramane. Dueg masih ia ngraos, sing taen ne madan ngraos ane jelek-jelek. Wacen sajangkepnyane ring http://dictionary.basabali.org/Ngraos_-_Purwaka\nNi Bawang is a diligent child, always ready to lend a hand to her parents. Eloquent, she never say anything bad toward others. Read the whole story at http://dictionary.basabali.org/Ngraos_-_Background\nOther forms of "raos"\nngorta, raos, baos, mabaos, matur, mareraosan, mabebaosan


Bahasa Bali: PIDARTA BAHASA BALI\nPidarta inggih punika bebaosan marupa daging pikayunan sane kawedar majeng anak sareng akeh, mangda napi sane kawedar prasida karesepang saha kalaksanayang.\nTata cara sajeroning maktayang pidarta:\nPidarta tutur inggih punika pidarta sane kawedar sangkaning dadakan utawi nenten madasar antuk pangrencana.\nPidarta sasuratan inggih punika pidarta sane kawedar sangkaning sampun kasiagayang teksnyane.\nPidarta arda tutur inggih punika pidarta sane kabaktayang ngangge ringkesan utawi skema, sane lumrah kabaktayang olih pangenter acara utawi ugrawakia.\nTata cara sajeroning makarya pidarata:\nPamahbah / Pendahuluan\n3 Daging pidarta\n- Matur suksma\n- Nyutetang daging baos\n- Nunas pengampura\nAgem utawi tetikes mapidarta:\n1.Wicara inggih punika kawagedan ngolah topik utawi tema\n2.Wirama inggih punika vocal / intonasi suara sane prasida nudut kayun sang sane mirengan\n3.Wirasa inggih punika kawagedan maktayang pidrta antuk rasa mangda neneten sakadi anak ngapalan.\n4.Wiraga inggih punika semita utawi laras sang sane maktayang\n5.Wesata inggih punika nyobiahang pidarta antuk pikayunan sane manut ring wiraga.\nLuir bebaosan pidarta:\n1.Dharma wacana inggih punika bebaosan pidarta sane kawedar majeng anak sareng akeh sane madaging indik sastra agama\n2.Sambrama wacana inggih punika bebaosan pidarta sane kawedar pinaka panyaggra tamiu sajeroning upacara adat utawi agama.\n3.Dharma tula inggih punika mabligbagan (diskusi)\n4.Widhya tula inggih punika mabligbagan saindim daging kaweruhan (ilmu pengetahuan)\n5Dharma suaka inggih punika bebaosan pidarta sane daging ipun wenten sane jagi kasuakayang.\n6.Atur piuning inggih punika mabebaosan mabas abali alus sane nguningayang kawentenan karya sane jagi kalaksanayang.\nContoh Pidarta Bahasa Bali:\n1. Mikukuhang tur ngrajegang Sang Hyang Agama (Puniki manut ring pengamalan Sila Ketuhanan Yang Maha Esa).\n2. Nginggilang tata prawertining Maagama Hindu (Tegesnyane ring ngelimbakang seni budaya Bali patut kadasarin antuk sasunduk miwah tata sulur agama).\n3. Ngrajegang Tata sukertaning desa saha pawongannyane sekala lan niskala. (Puniki mepiteges mangda sareng sami mamiara tata sukerta utawi keamanan desa antuk ngemargiang daging awig-awig Desa Pakraman sekala miwah niskala).\n4. Nincapang Pangweruh, Kasusilan, miwah Pangupajiwa. (Tegesnyane nenten surud-surud melajahang rage, nelebang daging sastra agama miwah teknologi maka bekel kahuripan anggen ngerereh pangupajiwa).\nDiposting oleh Yuliyastuti di 04.53\nGood news for success every day 25 Juli 2012 04.33\nSuksma Buk. Tyg Nunas Ngih Artikelnya... Suksma ^_^\nFB : Pande Gede Gatrem\nTakatsuki Nagi 25 Januari 2013 01.01\nOm Swastiastu buu yuli, guhehehe saya numpang cop pas ya,untuk referensii (;^3^); suksmaa\nSemik Asri 30 Agustus 2013 04.11\nagung anton surya 16 September 2014 05.50\nSuksma mbok ..\nUnknown 4 Oktober 2015 06.00\nSuksma, sangat membantu😊\nSri Wulandari 20 Juli 2016 23.33\nSuksma ngih.. artikel niki membantu tugas tyang e..\nSri Wulandari 20 Juli 2016 23.34\nAnonim 10 Agustus 2016 04.35\nEviliana Evi 13 November 2016 17.32\n(MC) BAHASA BALI\nDISKUSI BAHASA BALI\nKESUSASTRAAN TEMBANG (Sekar Rare, Alit, Madia, Agu...\nOm Swastyastu, Om Awignamastu nama Sidhi. Ngiring malajah sareng-sareng.


Ingetang Maca Sadurung Percaya - BASAbaliWiki\nIngetang Maca Sadurung Percaya\nKomang Erika Maharani\nPerkembangan teknologi ring era sane makejang sampun canggih puniki ngranayang sami enggal tur aluh polih informasi. Nanging, aluh ngalih informasi bisa ngrananyang dampak negatif bagi masyarakat. Sinalih tunggil indik penyebaran konten-konten sane pelih utawi bogbog sekadi hoax miwah disinformasi. Disinformasi inggih punika penyampaian informasi sane nenten beneh dengan sengaja anggen ngaenang paling anak lianan. Nenten ja virus corona manten sane terus nyebarang ancaman nanging hoax miwah disinformasi ring kalangan masyarakat. Ring era digital mangkin, kemampuan ngolah informasi sangat diperlukan anggen ngelidin timbulne masalah. Peran miwah masyarakat sangat diperlukan anggen mendukung kawentenan situasi sane kondusif, nenten terkecuali peran perempuan. Wenten makudang-kudang alasan napi sane ngranayang disinformasi terus menyebar, walaupun akeh masyarakat sane sampun uning yening disinfomasi nika nenten patut inggih punika: Peran media profesional sane sepatutne nyiptayang kecerahan ring persoalan simpang siur ring masyarakat. Faktor ekonomi sane lemah ngranayang kawentenan hoaks terus-menerus. Wenten internet sane semakin ngranayang hoax ring gumine parah. Wenten media abal-abali Rendahne kualitas pendidikan sane ngranayang iraga nenten bisa milih informasi sane katrima. Literasi media sane bedik.\nWenten makudang-kudang cara sane ngidang kalaksanayang anggen mencegah penyebaran disinformasi inggih punika: 1. Laksanayang check miwah recheck yening polih informasi. 2. Sampunang aluh percaya teken media sosial utawi akun abal-abal sane nyebarang orti sane durung pasti kebenarannya, krana ring sosial media sira manten ngidang ngae akun tur nyebarang orti sane nenten beneh. 3. Liunang ngalih literasi apang tusing enggal percaya teken orti-orti sane nenten beneh. 4. Bijak bersosial media krana akeh konten hoaks sane kasebar ring media sosial, ento ngranayang iraga patut bijak yening lakar ngae konten miwah bijak yening lakak komentar. 5. Sampunang ngawag nyebarang konten-konten sane durung pasti, alih dumun kebenarane krana semakin masyarakat nepukin konten utawi orti semakin enggal ia percaya. 6. Nenten ja bijak manten bersosial media nanging iraga masih patut bijak yening lakar mamunyi. Orti sane nenten beneh nenten kasebar ring media sosial manten nanging ngidang kasebar uling orta-orta utawi gosip. Ento ngranayang iraga patut mikir sadurung nyebarang orti sane nenten beneh ring timpal, kaluarga, miwah sane lianan krana nyebarang disinformasi semakin meluas miwah pesatne perkembangan teknologi nenten ngidang kasuudin utawi kacegah. Iraga dados anak luh sane dueg madue peran anggen nyuudin penyebaran disinformasi sane beredar ring masyarakat, iraga patut bijak memanfaatkan teknologi krana sampun akeh disinformasi sane beredar.\nPerkembangan teknologi di era serba canggih saat ini memungkinkan siapa saja memperoleh informasi dengan cepat dan mudah. Namun di sisi lain, kemudahan informasi justru menimbulkan dampak lain bagi masyarakat. Salah satunya, penyebaran konten-konten yang tidak benar seperti hoaks dan disinformasi.\nDisinformasi adalah penyampaian informasi yang salah (dengan sengaja) untuk membingungkan orang lain. Tidak hanya virus corona saja yang terus menyebarkan ancaman tetapi juga hoaks dan disinformasi di kalangan masyarakat. Oleh karena itu Pada era digital seperti sekarang ini, kemampuan mengelola informasi sangat diperlukan untuk menghindari permasalahan-permasalahan yang dapat ditimbulkan. Peran serta masyarakat sangat diperlukan untuk mendukung terciptanya situasi kondusif, tidak terkecuali peran perempuan. Ada beberapa alasan kenpaa disinformasi terus menyebar walaupun banyak masyarakat yang sudah tahu kalau sebernarnya disinformasi itu tidak baik adalah\nPeran media profesional yang seharusnya membawa kecerahan dalam sebuah persoalan yang simpang siur di masyarakat semakin lama semakin tergerus.\nFaktor ekonomi yang lemah membuat peredaran hoaks terus ada.\nkemunculan internet semakin memperparah sirkulasi hoaks di dunia.\nMunculnya media abal-abal.\nrendahnya kualitas pendidikan membuat seseorang tidak bisa menyaring informasi yang diterimanya.\nLiterasi media yang rendah.\nAda beberapa cara yang bisa dilakukan untuk mencegah penyebaran disinformasi adalah 1. Lakukan check dan recheck ketika mendpatkan informasi atau berita. 2. jangan mudah percaya pada media atau akun abal-abal yang menyebarkan berita yang belum tentu kebenarannya, karena di sosial media siapapun bisa membuat akun dan menyebarkan berita hoaks. 3. Perbanyaklah literasi agar tidak mudah tertipu dengan berita-berita yang tidak benar. 4. Bijaklah bersosial media. Karena banyaknya konten hoaks yang tersebar di media sosial, maka kita harus bijak dalam menggunakannya seperti bijak dalam membuat konten, bijak dalam berkomentar 5. Jangan sembarangan membagikan konten-konten yang tidak jelas, lebih baik mencari tahu tentang kebenarannya terlebih dahulu karena semakin sering orang melihat sebuah konten atau berita maka makin mudah mereka mempercayainya. 6. Tidak hanya bijak dalam bersosial media, kita juga harus bijak dalam berbicara. Berita hoaks tidak hanya menyebar melalui media sosial, namun juga bisa menyebar dari mulut ke mulut melalui gosip. Jadi berhati-hatilah dalam berbicara terutama mengenai berita-berita hoaks baik dengan teman, keluarga, rekan kerja maupun orang terdekat lainnya.\nKarena penyebaran disimformasi semakin meluas dan pesatnya perkembangan teknologi tidak dapat dihentikan/dicegah, maka sebagai perempuan pintar yang memiliki peran dalam menghentikan penyebaran disinformasi yang beredar di kalangan masyarakat, kita harus bijak dalam memanfaatkan teknologi karena sudah sangat banyak disinformasi yang beredar.


Nyapatin Krama Klungkung, Ketua TP PKK Provinsi Bali Nuekang Gerakan Belanja miwah Berbagi - balitopnews.com\nNyapatin Krama Klungkung, Ketua TP PKK Provinsi Bali Nuekang Gerakan Belanja miwah Berbagi\nPutri Koster nyapatin krama Klungkung ring parikrama Pasar Rakyat antuk ngunggahang unteng “Belanja Miwah Berbagi” magenah ring Alun-Alun Ida Dewa Agung Jambe, Kabupaten Klungkung nemonin Sukra 13 Mei 2022.\nKLUNGKUNG,Balitopnews.com - Sasampune puput nglaksanayang ring Kabupaten Jembrana miwah Bangli, sane mangkin TP PKK Provinsi Bali sane kamanggalain Putri Koster nyapatin krama Klungkung ring parikrama Pasar Rakyat antuk ngunggahang unteng “Belanja Miwah Berbagi” magenah ring Alun-Alun Ida Dewa Agung Jambe, Kabupaten Klungkung nemonin Sukra 13 Mei 2022.\nRauh irika, Putri Koster sane kasarengin Ketua TP PKK Kabupaten Klungkung Ayu Suwirta numbas dagangan sane katanjaang sakadi jangan, buah wiadin pabuat pokok tiosan. Parindikan punika taler katulad olih ketua miwah pengurus TP PKK Kabupaten/Kota sajebag Bali. Sane katumbas raris kapupulang miwah kaepah ring tas barang saha kaicen majeng 100 diri krama tuara.\nKonsep “Belanja miwah Berbagi” majanten matiosan kawentenane saantukan barang-barang produksi UMKM/IKM wiadin kelompok tani katumbas olih pengurus TP PKK Provinsi wiadin Kabupaten/Kota. Salanturnyane barang-barang punika kaicen majeng 100 diri krama tuara saking makudang-kudang wewidangan ring Kabupaten Klungkung. Tiosan nrima tetumbasan saking TP PKK Bali miwah Kabupaten/Kota, 100 diri krama punika taler ngamolihang bingkisan saking Ketua TP PKK Provinsi Bali Putri Suastini Koster.\nRing sambrama wacanannyane, Putri Koster ngaturang suksma antuk panyokong Bupati Klungkung I Nyoman Suwirta miwah Ketua TP PKK Klungkung mawinan parikrama pasar rakyat galahe mangkin mamargi antar.\nDane ngawewehin yening parikrama pasar rakyat pinaka cihna sinergitas TP PKK Provinsi miwah Kabupaten/Kota. “Malarapan parikrama puniki ngiring cihnayang yening iraga wenten saha sayuwakti makarya, miwah kawigunanipun sayuwakti karasayang langsung olih krama,” baosnyane. Parikrama puniki kalaksanayang magilihan ring kabupaten/kota kantos ring panguntat warsa. Dane maosang, pasar rakyat TP PKK sane kapertama kalaksanayang ring bulan Januari ring Kabupaten Jembrana. Nanging sasampune punika wenten panincap Covid-19 varian omicron, mawinan naenin kaandegang saha mawali kalaksanayang ngawit asasih sane sampun lintang ring Kabupaten Bangli.\nRing warsa 2022 Putri Koster ngepah parikrama TP PKK dados kalih kelompok. Kelompok kapertama pinaka parikrama sosialisasi sane kalaksanayang nganutin panglimbak teknologi ring widang informasi. “Yening dumun, sosialisasi kalaksanayang langsung ka desa. Nanging sane mangkin teknologi sayan maju, mawinan prasida ngawigunayang media sakadi TV, Radio wiadin media tiosan sajeroning nyobyahang program PKK,” baosnyane. Tiosan 10 program pokok PKK, program pemerintah sakadi pangupaya nambakin angka stunting, widang lingkungan hidup wiadin kesehatan prasida kaunggahang ring sosialisasi.\nSalanturnyane parikrama sane ngranjing kelompok kalih marupa parikrama sosial sakadi pasar rakyat. Dane taler maosang pamargin pasar rakyat madue kalih kaluihan. Malarapan parikrama puniki pengurus TP PKK Provinsi wiadin Kabupaten/Kota prasida mapupul saha prasida ngarauhin wewidangan sane manados tuan rumah. “Ri kala matemu, prasida saling nyaritayang indik pengalaman sajeroning nincapang organisasi,” baosnyane. Kawigunan sane pinih mabuat, TP PKK prasida ngwantu krama sane muatang wantuan saha prasida ngawantu UMKM/IKM sajeroning nanjaang produknyane. “Pasar rakyat sakadi parikrama sane alit nanging kawigunannyane dahat ageng saantukan banget ngwantu krama,” baosnyane sinambi maosang yening pasar rakyat TP PKK nganggen konsep ‘terima kasih’. Pengurus TP PKK Provinsi miwah Kabupaten/Kota nrima (terima) barang saking sane ngadol salanturnyane kaicen (kasih) majeng krama sane muatang wantuan.\nTiosan ring pasar rakyat, TP PKK Provinsi ngwangun kanti sareng TP PKK Kabupaten/Kota nglaksanayang parikrama berbhakti miwah berbagi sane taler kalaksanayang magilihan. “Ring parikrama berhakti miwah berbagi, katujuang majeng lansia, balita balita gizi buruk/ kurang gizi, ibu hamil kekurangan energi khusus (KEK) miwah kelompok difabel,” baosnyane.\nTiosan punika, Putri Koster sane kasub pinaka seniman antuk makeh kawagedan ngaptiang kader-kader PKK rauhing ring desa mangda uleng nglaksanayang 10 program pokok PKK utaminipun HATINYA PKK miwah Pendidikan karakter majeng alit-alit. Dane nureksain yening mawit saking kulawarga, kasukerta kramane prasida kakardinin. “Yening samian Ibu-Ibu prasida nglaksanayang program PKK, visi misi PKK ngardi kulawarga sane pradnyan, sehat miwah berdaya guna madasar parilaksana becik majanten prasida kakardinin,” baosnyane.\nTiosan punika, Dane taler nyarengang krama Klungkung ngwangun rasa eling sajeroning ngardi krama sane madasar Nangun Sat Kerthi Loka Bali. Saantukan pucak kadigjayan Bali daweg riin wenten ring Klungkung. “Mawit saking iriki ngiring waliang jati diri pinaka krama Bali. Bali sane suci miwah metaksu sana banget kaaptiang olih krama Bali,” baosnyane.\nKrama Klungkung ring galahe punika taler ngangkenin rumasa seneng saha banget kawantu malarapan antuk pamargin pasar rakyat. Saantukan parikrama puniki banget karasayang kawigunanipun olih krama. Krama ngaptiang mangda parikrama sakadi puniki prasida kalaksanayang malih ring Kabupaten Klungkung. (Rls/Btnc)


Murid-muride - kamus bahasa bali\nMurid-muride patut malajah Aksara Bali apang bisa ngelestariang budaya Baline.\nIn Balinese: murid-muride malajah online jumah.\nIn Balinese: Padalem masi murid-muride ane liu ngonyang pipis pamelin kuota internet ulian sabilang wai malajah online uli jumah.\nOther forms of "Murid"\nsisya, malajah, sekolah, guru\nmurid-murid itu; siswa-siswa itu


Ring Mirror Light Ring Mirror Mid Century Modern Large Smoked Glass With Ring Circular Mirror Circa For Ring Light Mirror Makeup Artist Ring Lights Glam Doll Glam Studio Led Ring Light With Stand All Accessories Glam Doll – tusimagenes.info\nRing Mirror Light Ring Mirror Mid Century Modern Large Smoked Glass With Ring Circular Mirror Circa For Ring Light Mirror Makeup Artist Ring Lights Glam Doll Glam Studio Led Ring Light With Stand All Accessories Glam Doll\nring mirror light ring mirror mid century modern large smoked glass with ring circular mirror circa for ring light mirror makeup artist ring lights glam doll glam studio led ring light with stand all accessories glam doll.\npearl mini led ring light makeup mirror usb power bank mah pearl mini led ring light makeup mirror usb power bank mah, ring mirror mid century modern large smoked glass with ring circular ring mirror mid century modern large smoked glass with ring circular mirror circa for ring light mirror makeup artist, make up light up mirror light up vanity mirror back stage shop make make up light up mirror for every day make up application just flip it over to make up light up mirror , light up mirrors best wall mounted makeup mirror lighted lovely light up mirrors interior dressing room light up mirror awesome dressing table with dressing tables with light up mirrors , in addition to the very unique spider ring light that we featured in addition to the very unique spider ring light that we featured last month we are going to present yet another diy ring light project a, makeup ring light mirror poshmark ring light mirror makeup, , ring mirror light led light ring light vanity mirror inch bulletin ring mirror light beauty light ring mirror best of up vanity and makeup home for led ring mirror light , vanity ring light makeup vanity mirror with lights impressions vanity ring light light up mirror target light up vanity mirror target vanity mirror lights amazon vanity ring light , desk ring light banker ring nut antique golden green lamp lamp light desk ring light banker ring nut antique golden green lamp lamp light ring light desk clamp ring light desk mirror, circle light mirror prismatic halo half mirror in ring light diy circle light mirror selfie mirror light circle light mirror ring light mirror led cool white round circle light mirror mirror ring .\nPosted on 12/15/2019 07:23:15 am Full size ring-mirror-light-ring-mirror-mid-century-modern-large-smoked-glass-with-ring-circular-mirror-circa-for-ring-light-mirror-makeup-artist-ring-lights-glam-doll-glam-studio-led-ring-light.jpg


story, history, tale\nCeritaan pada majalan, ngojog mase riin, kapanggih masnyane telas, ....\nIt was told that on the walk, going to the (gold) storage place of Duahulu when, seen the gold disappeared, etc.\nIn Balinese: Tafsir Simbolik Cerita Bagus Diarsa (2002)\nIn Balinese: Asampunike cerita ring pengalaman timpal tiang e.\nIn Balinese: Sane mangkin iring menengang abosbos cerita sapamadeg I Cupak, iring sane mangkin caritayang kawentenang I Grantang ring tengah goane.\nIn Balinese: Lan cerita sane pepes terjadi ring masyarakat yening anak luh pepes pesu, pepes ka anggep anak luh sane nenten becik, nanging yuktinyane nenten makejang anak luh punika pesu kaluyuran, akeh sane pesu makrya lan nyemak gaen sane tiosan.\nIn Indonesian: Intinya anakperempuan juga berhak mendapatkan keadilan yang sama dengan anak laki laki, perbedaan gender memang ada tetapi hal ini harus mendapatkan keadilan.\nIn Balinese: Cerita lisan utawi kabaos satua ring Bali masarana antuk basa Bali, becik katelebin olih krama Baline pamekas alit-alite.\nIn Balinese: Silih tunggil tema cerita inggih punika indik manusa sibak (manusia sigaran), sakadi satua-satua sane kapupulang olih Hooykass duk warsa 1948, sane munggah ring bukunnyane mamurda Balische Verhalen van den Halve.\nIn Balinese: Roman punika raris kaunggahang antuk cerita manyerita (cerita bersambung) duk warsa 1939 sane wenten ring majalah Jatayu.\nIn Balinese: Nah tiang ada sedikit cerita yang ngidaang menggambarkan tentang bahanya Hoax.\nIn Balinese: Titiang rindu melila cita sareng sami, maorta ortaan, nonton film ring indosiar kantos saling nebak pemargin cerita sane katonton.\nIn Indonesian: Dan walaupun bertemu aku lebih memilih untuk memberikannya waktu beristirahat karna aku tau bagaimana lelahnya ia bekerja.\n↑ Kembang Rampe Kesusastraan Bali Purwa Buku II tahun 1985 hal 38\nOther forms of "crita"\ntold; once upon a time; first part of the story\ntell; tell a story; narrate; recite


1 Korintus 7 (BALI)\n1Sane mangkin ngeniang ring paindikan-paindikan sane wau-wau puniki suratang semeton ring tiang. Becik taler yening wenten anak lanang sane nyukla brahmacari.\n2Nanging santukan akeh pisan wenten paindikan sane cabul, becikan mangda lanang-lanange suang-suang pada madue rabi. Asapunika taler parawanitane suang-suang pada madue rabi.\n3Sang lanang patut ngamargiang tetegenannyane arepa ring rabinipune. Asapunika taler sang istri patut ngamargiang tetegenannyane arepa ring sang lanang. Asing-asing semeton patut ngawinang semeton sane lianan marasa liang.\n4Sane istri nenten kuasa ring deweknyane niri, nanging kawawa antuk sang lanang. Asapunika taler sang lanang, taler nenten kuasa ring deweknyane niri, nanging kawawa antuk sang istri.\n5Sampunangja semeton pada ngeret semara! Sajawining yen semeton sampun pada adung, nangingke sampunang sue, mangda semeton polih sela buat ngastawa. Wusan punika becikan semeton malih matemu semara, mangda sampunang Ratun Setane kantos polih sela jaga ngoda parasemeton, malantaran parasemeton nenten kuat ngeret semara.\n6Paindikane punika aturang tiang ring semeton boyaja sakadi prentah, nanging sakadi pitutur, mangda semeton ngamargiang saking suka lila.\n7Sujatinipun sane edotang tiang mangda semeton sareng sami pateh sakadi tiang; nanging semeton suang-suang pada polih wara nugraha sane mabinabinayan saking Ida Sang Hyang Widi Wasa. Wenten sane asapuniki, wenten sane asapunika.\n8Pitutur tiange ring parasemeton sane durung marabian miwah semeton-semetone sane sampun balu, becikan semeton tetep tan marabian sakadi tiang puniki.\n9Nanging yan semeton tan mrasidayang ngeret semara, becikan semeton punika marabian kewanten. Santukan becikan semeton marabian bandingang ring semeton uyang paling kasemaran.\n10Buat anake sane sampun marabian sapuniki pituduh tiange. Sujatinipun boyaja pituduh saking tiang, nanging pituduh Ida Sang Panembahan. Anak istri sane sampun marabian tan pisan dados nilar somahipune.\n11Yen prade ipun palas, ipun patut tetep balu, wiadin mawali malih ring somahnyane.\n12Buat semeton sane tiosan, (puniki tiang sane matur, boyaja sabdan Ida Sang Panembahan), yen prade wenten semeton Kristen lanang sane ngambil rabi sane tan pracaya ring Ida Hyang Yesus, nanging ipun nyak mapikuren ring semeton punika, anake istri punika sampunang palasanga.\n13Samaliha yen prade wenten semeton Kristen istri kambil antuk anak lanang sane tan pracaya ring Ida Hyang Yesus, nanging anak lanang punika nyak mapikuren ring semeton istri punika, sampunang anake lanang punika palasanga.\n14Santukan sang lanang sane tan pracaya ring Ida Hyang Yesus punika, ipun katampi antuk Ida Sang Hyang Widi Wasa malantaran somahnyane sane sampun pracaya. Tur anake sane istri sane nenten pracaya punika, ipun katampi antuk Ida Sang Hyang Widi Wasa, malantaran ipun mapikuren ring anak lanang sane Kristen punika. Yening tan kadi asapunika, sinah oka-okannyane pacang dados anak sane tan pracaya ring Ida Hyang Yesus. Nanging sane mangkin alit-alitipune punika katampi antuk Ida Sang Hyang Widi Wasa.\n15Nanging yen anake sane tan pracaya punika nilar somahnyane sane Kristen, banggayang ipun palas. Ring pelengan punika, semeton Kristen sane lanang wiadin istri sami pada bebas, santukan Ida Sang Hyang Widi Wasa ngarsayang mangda semeton urip sajeroning sutrepti rahayu.\n16Inggih paraistri sane pracaya, sapunapi pakayunan semetone, punapike semeton tan meled ngrahayuang rabin semetone? Asapunika taler sang lanang sane pracaya, punapi semeton tan meled jaga ngrahayuang rabin semetone?\n17Salanturipun, semeton suang-suang patut tansah urip sakadi sane katuntun antuk Ida Sang Hyang Widi Wasa, tur manggeh sakadi daweg semeton wau kesengin antuk Ida. Puniki pidabdab sane sampun aturang tiang ring pasamuane makasami.\n18Yening wenten semeton, rikala kesengin antuk Ida Sang Hyang Widi Wasa, ipun sampun masunat, banggayang kadi asapunika, sampunang icalanga cihnan sunate punika. Taler yen wenten semeton sane rikala kesengin ipun durung masunat, sampunang ipun mamuatang mangda ipun masunat.\n19Santukan indik masunat wiadin nenten masunat, punika nentenja buat. Sane pinih buata inggih punika mangda anake suang-suang pada satinut ring pituduh Ida Sang Hyang Widi Wasa.\n20Banggayang anake suang-suang pada manggeh ring kawentenanipun sakadi daweg ipun kesengin antuk Ida Sang Hyang Widi Wasa.\n21Yening rikala semeton kesengin, semeton kantun dados panjak, banggayang kadi asapunika! Nanging yening semeton kicen lelugrahan buat merdeka, tampija lelugrahane punika.\n22Santukan anake sane dados panjak, sane kesengin antuk Ida Sang Panembahan, ipun dados anak Kristen sane merdeka. Kadi asapunika taler anake sane merdeka sane kesengin antuk Ida Sang Kristus, ipun dados parekan Idane.\n23Semeton sampun katumbas tur sampun kataur antuk Ida Sang Hyang Widi Wasa. Punika awinanipun sampunangja semeton malih urip sakadi anak sane dados panjak.\n24Inggih parasemeton, semeton suang-suang patut tansah pageh nunggil ring Ida Sang Hyang Widi Wasa, sajeroning kawentenan semetone sane riin rikala semeton kesengin antuk Ida.\n25Sane mangkin ngeniang indik anak sane durung marabian. Tan wenten dauh pangandikan Ida Sang Panembahan sane nyandang rauhang tiang ring semeton. Nanging tiang niri mituturin semeton, santukan malantaran sih pasuecan Ida Sang Hyang Widi Wasa, tiang pantes mituturin semeton.\n26Manut pamanggih tiange, sajeroning kawentenan masane sane ngewehin sakadi mangkin, becikan anake lanang-lanang pada manggeh ring kawentenannyane sakadi mangkin.\n27Yening semeton sampun madue rabi, sampunangja palasanga rabin semetone. Yening semeton durung madue rabi, becikan sampunang ngambil rabi.\n28Nanging yen semeton mapakayunan ngambil rabi, boyaja semeton madosa. Kadi asapunika taler yen semeton sane kantun daa, raris marabian, ipun taler tanja madosa. Sakewanten tiang meled mangda parasemeton sareng sami luput saking pakewuh sane biasa karepin antuk anake sane marabian.\n29Pidaginganipun pisan atur tiange sapuniki: Duh parasemeton, sane mangkin masane sampun nesek pisan! Duaning punika, ngawit saking mangkin, asing-asing anak lanang sane sampun marabian, mangda ngrasayang ragane satmaka tan madue rabi.\n30Anake sane nangis, mangda sakadi anak sane nenten nandang duhkita, tur anake sane maliang-liang, mangda ipun sakadi anak sane tan liang, samaliha buat anake sane matetumbasan, mangda ipun marasa mungguing sane tumbas ipun punika tan kagelah antukipun.\n31Cutetipun siraja sane madue barang-barang sane sekala, mangda ipun sakadi anak sane tan kategul antuk barang-barange punika, santukan jagate sakadi kawentenanipune mangkin gelis pacang sirna.\n32Tiang meled pisan mangda semeton sareng sami sampunang sumangsaya. Anak lanang sane tan madue somah, ipun ngulengang pepinehnyane ring pakaryan-pakaryan Ida Sang Panembahan, tur ngusahayang mangda Ida Sang Panembahan tansah ledang ring ipun.\n33Nanging anake sane madue somah ngulengang pepinehnyane ring paindikan-paindikan sane sekala mangda ipun tansah mrasidayang ngae liang manah somahipune.\n34Pamuputipun, pepinehipune macanggah. Anak istri sane tan marabian, wiadin anak sane kantun daa, ipun ngulengang kenehnyane ring pakaryan Ida Sang Panembahan, santukan dewek miwah jiwannyane teleb. Nanging parawanita sane marabian, ipun ngulengang pepinehnyane ring paindikan-paindikan sane sekala, mangda ipun tansah mrasidayang ngae liang manah somahipune.\n35Indike puniki dartayang tiang makasami, santukan tiang mamanah nulungin semeton. Tiang tan mamanah nyantulin kabebasan semetone, nanging mangda semeton nglaksanayang paindikan sane patut tur becik, saha ngaturang ayah ring Ida Sang Panembahan antuk manah nguleng.\n36Ngeniang indik semeton sane magegelan, sane sampun saadung tan pacang nganten, nanging yen sane lanang raris rumasa mungguing ipun malaksana tan patut marep ring gegelannyane, tur ipun tan nyidayang ngeret semara, samaliha ipun sarat mamanah nganten, banggayang ipun nganten. Indike punika boyaja dosa.\n37Nanging yen wenten semeton lanang sane yakti-yakti suka lila ring manah jaga tan marabian, samaliha ipun jaga mrasidayang ngeret semara, tur sampun puput antuk ipun ngamanahin, becikan ipun nenten nganten.\n38Dadosipun anake sane nganten sareng gegelanipune, punika becik, nanging anake sane nenten nganten, langkungan becikipune.\n39Anake istri, dados druen sang lanang sakantun somahipune urip. Nanging yen somahipune sampun padem, sang istri dadosipun bebas jaga marabian malih, ring anak sane tresnain ipun, sakewanten mangda sareng semeton Kristen.\n40Kamanah antuk tiang, becikan yening ipun tetep balu. Kadi asapunika pamanggih tiange, tur manut pangrasan tiange, tiang taler kalingganin antuk Roh Ida Sang Hyang Widi Wasa.


Pupulan Sesonggan Bagian 1 | bliyanbelog\nBrowse » Home » Basitha Paribasa » Pupulan Sesonggan Bagian 1\nPupulan Sesonggan Bagian 1\nSekadi ring postingan tiang dumun, ne mangkin tiang jagi ngecenin akidik antuk conto-conto sesonggan. Ring penjelasan sesonggan, semeton sami dados ngawacen malih ring artikel indik sesonggan iriki. Inggih pang ten makeh tiang ngorta, niki pupulan sesonggan sane sampun tiang polih.\nYening jagi ngartiang sesonggan, sapuniki :\nArti sujati, teges ipun : arti krunanipun sane sujatine.\nArti Paribasa, teges ipun : arti lambang wiadin kahanan.\nArti Pangupama, teges ipun : ngawi satua sane bawak-bawak, sane anut ring polah kalih kahanan sesonggan punika.\nRing sor puniki wenten makudang-kudang sesonggan :\nAda gula ada semut, suksmanipun : anake sane sugih tur dana, irika janten akeyh anake sane rauh nunas pakaryan.\nAda andus ada apine, suksmanipun : yening wenten orti ala wiadin ayu, sinah wenten sane jati (pasaja), diastun ipun akidik.\nAduk sera aji keteng, suksmanipun : umpami ring desa wenten krama diastunipun adiri sane melaksana kaon utawi jele (inggih nika memaling, demen miyegan, miwah sane lianan), sinah maka desa kaucap kaon utawi jele rauh ring adan desane teler kaon/jele.\nButa tumben kedat, suksmanipun : sakadi anake sane pecak tiwas, kasuen raris ipun sugih, pramangkin ipun sombong, ngagu tur jerbu ring timpal miwah nyama braya.\nCalep calung, suksmanipun : kaucapang ring anake sane seneng ngidih ajengan utawi ajeng-ajengan ring pisaga.\nDawa papahne liu slepanne, suksmanipun : yening anake sue maurip, sinah sampun akeh sane polih rasanin indik suka lan dukane.\nDegag delem, suksmanipun : kaucapang ring anake sane degag, ring genahe suung ipun ngapak-ngapak ngaku wanen, sakewanten yening sampun wenten musuh ipun ajerih, makiles mlaib.\nDuk masanding api, suksmanipun : sakadi anake sane mamusuh-musuhan raris ganahipun matampekan, iwang akidik janten dados rebat/uyut/iyeg.\nGalak-galak di guwungan, suksmanipun : sakadi anake sane wanen sajeroning pekarangan kemanten, nanging yening sampun lintang ring pakarangan ipun getapne pasti.\nGangsaran tindak kuangan daya, suksmanipun : kaucapang ring anake sane kakenken ngarereh barang, durung tatas antuk ipun miragi, gelis-gelis sampun mamargi, pamuput nenten kauningin napi-napi sane karereh.\nGede ombake gede angine, suksmanipun : ageng pikolih utawi asil anake, janten ageng taler penelasipun.\nJadma es tabia, wiadin nyem lalah, suksmanipun : kaucapang ring anke sane gendeng-gendengan.\nJuragan seprahu, suksmanipun : kaucapang ring anake sane ngerob ngangge pengangge ngajak timpal ipun saling saluk.\nKamus majalan, suksmanipun : kaucapang ring anake sane pradnyan tur sampun weruh ring makudang-kudang basa.\nKatanjung di mata, suksmanipun : sakadi ring anake sane marasa ring dewek iwang ring timpal, raris matemu ring timpalipune punika, mawinan ipun kimud tur kabilbil.\nPancoran matatakan batu, suksmanipun : sakadi anake sane tiwas nampekin anake sane sugih sane dana tur goroh, ring akidik-kidike taler polih mismisan wiadin leledanipun.\nPitik mlali di ketungane, suksmanipun : sakadi anake sane dados buruh, raris polih genah ring gemuhe, sinah ipun bagia.\nTogtog titihang, suksmanipun : nundung anak pramangkin nenten dados sangkenang.\nYeh ngrocok sinah tukade daken, suksmanipun : kaucapang ring anake sane sombong akehan raos, nanging akidik tindakne, maciri anak belog.\nPaid bangkung, suksmanipun : sakadi anake sane makurenan, raris sane lanang nyerodin, nongos ring umah sane luh (luhipune).\nAmunika dumun saking titiang. Benjangan yen wenten galah, malih lanturang tiang. Suksma! (*bb/bsp)\nKaposting olih bliyanbelog ring 9:45 AM\nSatua Bali : Sampik Ingtai\nGeguritan Utawi Tembang Pupuh\nMalaysia Mengklaim Tari Pendet Bali\nBoya Je Noordin M Top\nSatua Bali : I Rare Angon\nSesonggan (Perumpamaan Bali)\nNoordin M Top Mati?\nPasang Emoticon Ring Kotak Komentar\nWS Rendra Lan Mbah Surip\nBasitha Paribasa (Peribahasa Bali)\nSayaga Flu Babi A H1N1\nKatuturan Satua : " I Pengangon Bebek"


Jelas - Jelas\nsure, evident, clear, plain\njelas pesan suaran kulkul banjare\nJeg sube jelas, Pan Aji dadi keadukan nyening soal magarapan.\nIn Balinese: Lantas iraga tusing dados uber-uber nyebarin warta punika sane tusing jelas sumbernyane.\nIn Balinese: Iraga dados mencegah disinformasi dengan memberikan informasi sane patut lan jelas.\nIn Balinese: Ketiga, ade uger-uger ane sing jelas.\nIn Balinese: Mencari sumber informasi ane jelas.\nIn Balinese: Ingih punika sumber berita cara ngelenang berita hoax lan ten hoak ingih punika ninggalin sumber beritane, berita fakta biasanne ngelah beberapa referensi atau rujukan sane jelas.\nIn Balinese: Puniki wenten carane uning yenig informasi punika nenten patut , kapertama yening polih pesan sms kenali lebih dalam dumun pesan punika , takenin yening pesaut nyane tusing jelas ento sube pasti de gugu biin.


Gatra | ISI Denpasar\nby tik ISi | Jul 25, 2021 | Gatra\nRéktor Institut Seni Indonésia Dénpasar, Prof. Dr. I Wayan “Kun” Adnyana kasarengin antuk Kepala Kantor Wilayah Kementerian Hukum dan HAM Bali Jamaruli Manihuruk nglinggatanganin Nota Kesepahaman (MoU) indik utsaha perlindungan dan pemanfaatan kekayaan intelektual.\n“Salanturnyané, MoU puniki pacang kaanggén dasar mangdané prasida ngaryanin perjanjian kerja sama sajeroning pawangunan unit pelayanan sentra kekayaan intelektual” sapunika kabaosang olih Kepala Kanwil Kemenkumham Bali Jamaruli Manihuruk ring Dénpasar, nenomin rahina Anggara.\nAcara nglingga tanganin MoU inucap kalaksanayang sinarengan ring acara Promosi dan Diseminasi Kekayaan Intelektual Paten Pada Wilayah Provinsi Bali sané mamurda “Paten dan Komersialnya”.\nTepengané mangkin, sampun wénten 13 unit pelayanan sentra kekayaan intelektual sané madué sékretariat ring organisasi perangkat daerah (OPD), perguruan tinggi negeri utawi swasta ring sajebag kabupatén/kota ring Provinsi Bali.\n“Titiang ngaturang suksma ring ISI Dénpasar sané sampun sareng ring utsaha nangiang séntra kekayaan intéléktual puniki, mangdané i raga prasida nyaring tur nawengin kekayaan intelektual, pamekas ring wilayah Provinsi Bali, sané majanten pacang maguna tur prasida akéh ngrauhang pikolih”, sapunika dané maosang.\nDané taler ngaptiang mangdané para pragina lian ring Provinsi Bali prasida naftarang pakaryannyané lamakané sida katawengin tur nénten kaangkenin olih para jana lian.\n“Titiang percaya pisan, mahasiswa sané wénten ring sakancan kampus madué kawagedan sané inggil sajeroning ngembasang pakaryan antuk daging kekayaan intelektual” sapunika dané nugesang.\nDuk punika, Rektor ISI Denpasar Prof Dr I Wayan “Kun” Adnyana ngaturang parama suksma ring Kepala Kantor Wilayah Kementerian Hukum dan Hak Asasi Manusia Bali saha pangremba lianan antuk acara nglingga tanganin MoU inucap, mangdané prasida raris kalanturang antuk nangiang séntra kekayaan inteléktual ring Institut Seni Indonésia Dénpasar.\nISI Denpasar wantah lembaga pendidikan tinggi bidang seni kréatif sané madué 14 program studi sajeroning seni pertunjukan, seni rupa, miwah desain.\n“Indiké punika ngawinang iraga i riki madué selah ngembasang pakaryan sane marupa invénsi lan inovatif saha mabuat ngrauhang guna kaya” sapunika dané nlatarang. Kun Adnyana mapangapti mangdané paiketan sané sampun kawangun prasida nuldulin para siswa miwah dosén mangdané sumingkin kréatif lan prasida nglimbakang ékonomi kreatif ring Provinsi Bali.\nMenteri Pendidikan dan Kebudayaan (Mendikbud) Nadiem Anwar Makarim nglantik Prof. Dr. Wayan ‘’Kun ‘’ Adnyana pinaka Réktor Institut Seni Indonesia (ISI) Dénpasar masa bakti 2021-2025, duk rahina Soma (22/3/2021) ring Plaza Insan Préstasi, Gedung Ki Hadjar Déwantara Kementerian dan Kebudayaan, Jakarta. Mendikbud Nadiem ngaptiang mangdané réktor anyar ISI Dénpasar puniki prasida digelis ngamargiang swadharmannyané matitisang perguruan tinggi sané inggil antuk gagelar “Merdeka Belajar-Kampus Merdeka’’. Kruna inggil i riki taler madué kasuksman utsaha nincapang kawagedan utawi sumber daya manusia miwah madué daya saing global.\nProf ‘’Kun ‘’ Adnyana, tatkala katunasin panampén saking Dénpasar sasampuné pelantikan maosang pacang misadia nglaksanayang pangaptin Mendikbud inucap. “Visi Mas Mentri sakadi sané sampun kacihnayang pinaka rénstra Kemendikbud, tur kalimbakang sajeroning perjanjian kinerja sareng réktor, sampun tuges pisan muatang indikator kinerja utama sane musti kaamong olih réktor, kasanggra olih pamangku kepentingan ISI Denpasar utamannyané indik daya saing perguruan tinggi”, sapunika dané nugesang.\nProf Kun taler ngwewehin, lianan ring akses, mutu, miwah relevansi, sané kalintang utama wantah utsaha nincapang daya saing global. “Titiang ngrajegang visi ISI Dénpasar mangdané ring masané sané jagi rauh prasida dados pusat unggulan, sané anut adung ring pawekas pemerintah Provinsi Bali inggih punika sajeroning baga budaya ngadegang Bali Padma Bhuwana (Bali pinaka Pusat Peradaban Dunia), antuk branding Global-Bali Arts and Creativity Hub (G-BACH),” sapunika katlatarang olih Réktor ISI Dénpasar anyar sané naenin dados Kepala Dinas Kebudayaan Provinsi Bali puniki.\nKun taler maosang, ISI Dénpasar wantah perguruan tinggi seni tunggal ring Bali, taler ring Indonesia Tengah, maderbé swadharma sané mabuat miwah utama. “Lianan ring ngamargiang Merdeka Belajar-Kampus Merdeka mangdané prasida ngembasang siswa sané mandiri, kritis, lan kreatif, taler jagi kakinkinang makudang-kudang utsaha sane prasida nincapang lembaga pendidikan tinggi kreatif puniki lamakané sida madué daya saing global. Kawéntenané puniki taler pacang kasokong antuk genah jagat Baliné sané becik taler pinaka waranugraha saking Hyang Widhi. Bali maderbé ékosistem kreatif, lan kapurwan seni sané panjang, taler sampun dados genah campuhan kompetisi global seni budaya. Bali taler sampun maderbé brand sané ngangobin jagat. Punika ngawinang, utsaha nadosang ISI Dénpasar pinaka hub internasional sajeroning babaosan, paiketan, miwah pakilitan seni budaya ring tingkat dunia pacang prasida labda karya.\nIndik mutu pendidikan, Guru Besar sejarah seni puniki maosang yéning anggannyané sakasidan pacang nyarengang para maestro seni lan para wagmi (profesional), taler profesional internasional pinaka dosen tamu maprakanti sareng dosen ISI Denpasar ring makasami program studi. “Taler ngucukang Merdeka Belajar-Kampus Merdeka pinaka genah ngamargiang saseleh, cipta karya seni malarapan antuk proyék indepénden, pengajaran ring satuan pendidikan sané pinih alit, prakanti strategis ring jagat industri, lan pengabdian masyarakat tematik. Utsaha nincapang daya saing sampun kakinkinang malarapan antuk ngwangun prakanti ring lembaga pendidikan tinggi lan medan seni/kreatif jagat (arts and creative world),” sapunika dané nlatarang.\nRéktor ISI Dénpasar masa bakti 2017-2021, Prof. Dr. Gede Arya Sugiartha percaya pisan yéning Prof. Kun pacang prasida ngénterang ISI Denpasar labda karya masaing ring dunia global, lianan ring nincapang makudang-kudang kainggilan sané sampun prasida kapolihang salami puniki. Nyingakin salampah lakun dané tatkala ngénterang Dinas Kebudayaan Provinsi Bali salami kirang langkung kalih warsa, sampun akéh pisan utpatticitta utawi kreativitas pamargin program miwah kegiatan seni budaya ring aab gering agung puniki, Prof Arya Sugiartha rumasa andel pisan ring kawagedan Prof Kun sané pacang makta ISI Denpasar nuju kampus sané ngawinang krama Baliné sami bangga ring pikayun.


Matahari (jaja) - Wikipédia\npotrek jaja matahari\ntaluh siap, gula pasir, tepung baas, tepung sagu, santen, wijén, miwah lengis\nMedia: Jaja Matahari\nJaja matahari inggih punika silih tunggil jaja Bali sané kakaryanin saking tepung baas. Sané kapertama cara antuk ngaryanin jaja matahari inggih punika nyampurang taluh siap, gula pasir, tepung baas, tepung sagu, santen, wijén, miwah lengis. Taluh siap kakocok sareng gula pasir ngantos ngembang. Salanturnyané kaasukang tepung baas sané sampun kaalusang, tepung sagu sané sampun kaalusang, uyah, santen, miwah wijén putih. Adonan punika kaaduk ngantos rata tur alus. Sasampun alus, adonan punika kagoréng nganggén cétakan sané wentuknyané marupa kembang matahari. Adonan nika kagoreng ngantos lebeng tur ngantos wentuknyané pateh sareng cétakan sané kaanggén ngoréng. Jaja matahari akéh kapanggihin ring pasar-pasar tradisional tur rasannyané manis miwah gurih.\nKapolihang saking "https://ban.wikipedia.org/w/index.php?title=Matahari_(jaja)&oldid=66372"\nKaca puniki kaping untat kauah ri tatkala 15.18, 11 Désémber 2020


Healing Crystal Gemstones - MORINGA TREES FOR SALE, MORINGA POWDER, CBD CANNABIDIOL, MORINGA PRODUCTS,HEMP MORINGA, LA MORINGA, ORGANIC MORINGA SEEDS, BUY MORINGA, MALUNGGAY MORINGA, Local Moringa, Garden SUPPLIES, MORINGA BEAUTY PRODUCTS, MORINGA LEAF POWDER, MORINGA OI\nHealing Gemstone Crystals! 1lb Tumbled Gemstone set\n1lb Tumbled Gemstone set!stones include: rose quartz, quartz, sodalite, unakite, snowflake obsidian, black stone, aventurine, brecciated jasper, dalmation jasper, tigereye, botswana agate,amazonite and citrine.1/2" - 3/4" in size and include 70 - 85 stones per pound.\n10pc~Heart Gemstone Set\n10pc~Heart Gemstone Set!Assortment may include the following stones: hematite, sodalite, rose quartz, mookaite, brecciated jasper, aventurine, amethyst, snowflake obsidian, labradorite, red or blue goldstone\n10pc~Massage Gemstone wand set\n10pc~Massage Gemstone wand set!1/2" x 2.5" Gemstone meaning: info source www.Gemstoneslist.comAchroite aka White TourmalineAdamiteAfghaniteAgateAlabasterAlbiteAlexandriteAlmandine aka Almandine GarnetAmazoniteAmberAmblygoniteAmethystAmetrineAnataseAndalusiteAndesineAndraditeApatiteAquamarineAragoniteAugeliteAurichalciteAventurineAxiniteAzuriteBalas Ruby - see SpinelBastnaesiteBenitoiteBerylBerylloniteBixbite (aka Red beryl, Red Emerald, Scarlet Emerald)BloodstoneBlue GarnetBrazilianiteBrookiteBytowniteCalciteCarnelianCassiteriteCelestiteChalcedonyCharoiteChrome DiopsideChrysoberylChrysocollaChrysopraseCitrineDemantoidDiasporeDioptaseDravite see TourmalineElbaiteEpidoteFeldsparFluorapatiteFluorite aka FluorsparGarnetGirasolGrandidieriteHauyneHeliodor (aka Golden Beryl, Yellow Beryl)Hematite (Haematite)HessoniteHiddeniteHowliteHyacinth aka Red / Yellow Zircon - see ZirconIndicoliteIolite (aka Cordierite)Jacinth aka Golden yellow Zircon - see ZirconJadeJadeite - see JadeJasperKunziteKyaniteLabradoriteLapis LazuliLarimarLepidoliteMalachiteMandarin GarnetMicroclineMoissaniteMoldaviteMoonstoneMorganite aka Pink Beryl, Rose beryl, Pink emeraldMorionMoss AgateNephrite - see JadeObsidian (see also Snowflake Obsidian)OligoclaseOlivine - see PeridotOnyxOpalOriental Topaz - see SapphireOrthoclase - see MoonstoneMuscoviteParaiba TourmalinePeridotPezzottaitePietersitePink TourmalinePlagioclasePleonastPrehnitePyritePyropeQuartzRhodochrositeRhodoliteRose QuartzRubellite aka Red TourmalineRubicelle - see SpinelRutilated QuartzSardonyxScheeliteSeleniteSeraphiniteSerpentineSillimaniteSmoky Quartz (aka Smokey Quartz)Snowflake ObsidianSphaleriteSpheneSpinelSugiliteSunstone / Oregon SunstoneTanzaniteTigers eyeTopazTourmalinated QuartzTourmalineTsavoriteTurquoiseWatermelon TourmalineZircon aka Matura DiamondZoisitePrecious Stones List:DiamondBlack DiamondEmeraldRubySapphireStar RubyStar SapphirePadparadschaOther elementsTektite Gold StoneWood Bone ClayCrystal Glass


KARYA MAMUNGKAH , NGENTEG LINGGIH, PADUDUSAN AGUNG PURA DALEM PENEBEL | Wahana08's Journey Weblog\nOleh: Gusti Sudiartama | Juli 18, 2010\nKARYA MAMUNGKAH , NGENTEG LINGGIH, PADUDUSAN AGUNG PURA DALEM PENEBEL\nManut Lontar dewa Tattwa mawosang : asing-asing ngwangun Kahyangan Anyar utawi mecikang akidik (nayug) Palinggih sane wenten utawi mecikang make sami (bungkah) Palinggih sane wenten, wenang kelaspas alit rumuhan. Risampun sawetara wenten limang warsa utawi lintang patut segerehan ngaturang karya “Mamungkah” Dadosne upacara mamungkah puniki sane wawu kawangun utawi kabecikang.\nMelaspas wit Krunan ipun saking mala teges ipun kotor/leteh, pas artin ipun melaspas. Melaspas artin ipun ngicalan keletehan utawi kasantukan (kekotoran). Dadosne melaspas Pura tetujon ipun ngicalang leteh utawi marisudha Pura/Kahyangan lamakane Kahyangan druwene kahanan sucianing suci. Risampun suci kewentenanyane patut katur upakara Pengenteg Linggih sane matetujon mangenteggang palinggihan Ida Bhatara-Bhatari sane mapawayangan ring Pura/Kahyangan inucap.\nMelarapan antuk pangeresep inucap ring ajeng, Krama Banjar Pakraman Penebel Kelod ngawentenang peparuman ring tanggal 18 April 2010 lan tanggal 20 Juni 2010, turmaning sampun prasida nyaka ngatiling aning ambek (nyikiang pikayun) ngawetuang pemutus sumuwung pacang ngaturang yadnya sane marupa Karya Agung mamungkah Ngenteg Linggih ring Rahina Buda Kliwon Pagerwesi, Tanggal 29 September 2010.\nKarya Memungkah Ngenteg Linggih Mabagia Phalakerti artosnyane malarapan antuk pikayun pageh, medasar antuk parisolah sane rahayu, dumogi prasida ngentikang kesentosaan lan kerahajengan ring sajroning kauripan sekala lan niskala .\nPangambil agung alit karyane puniki sampun kaanutang ring hasil paruman Sulingih se Bali nganinin indik karya mamungkah tahun 2000, sane ngamedalang tatiga dedudonan, inggih punika :\nYadiastun kepah dados tatiga, nangung suksma ipun “pateh” yening ngaturang karya wyakti medasar antuk kayun lascarya turmaning adung kayun pagelahan utawi “kemampuan”. Sahaning yadnya sane katur medasar antuk kayun sane “suci lascarya” punika sane kabawos yadnya utama utawi “satwika yadnya” palet yadnya kaping siki lan kaping duwa patut kagelar ring Pura/Kahyangan Jagat lan tri Kahyangan. Punika awinan ritepengan kadi mangkin Krama Banjar Pakraman Penebel Kelod, ngambil palet kalih puniki yaning kagelar ring tingkat Tri Kahyangan sampun ngranjing “Mautama Pisan”.\nYaning praktyaksayang daging sastrane ring ajeng maka cutet tatujon makasami karyane puniki nenten wantah “mamahayuning Desa”.\nRiantukan tatujon karyane puniki mautama pisan ngiring sanggra antuk yasa kerti sane becik gumanti sidha memargi antar tan pasan tulan, labda karya, sidhaning don tanpa kirang punapi. Paiketane ring indik puniki, wenten tatiga yasa kerti sane patut margiyang inggih punika :\nSajeroning nyanggra yadnya Tata Krama utawi Tata Susila banget pisan kabuatanne pinaka titi pengancan lan sepat siku-siku utawi uger-uger sane dahating mautama kandugi karya yadnya sane kamargiang sidhaning don. Indik puniki wenten menggah ring Lontar Dewa Tattwa sekadi ring sor puniki :\n“Kramanya Sang kumingkin Karya sanistha, Madya, Utama, manah lega dadi ayu, ayasa angalem druweya mwang kamugutan kalilirang wong atuha, ayasa angambekaken krodha mwnag ujar gangsul, ujar menak juga kawedar denira, mangkana kramanya sang angre paken karya, anyawa sim, panging budhi mwang krodha“.\nSapiniki tata cara sang jaga ngelaksanayang Upakara Alit, Menengah, Ageng, patut kadasarin antuk pikayun sane lascarya suci lan rahayu nenten pisan dados madalem padruwean, tan dados ngadokan manah bangras, sampunang pisan tungkas-tungkas ring pawarah sang Sulinggih (Wiku/Wicaksana), nenten dados ngamedalan bawos sane sanglir/tungkas napimalih mabawos sane bangras, babawosang sane becik kapireng sane patut kamedalang, sapunika tata krama mantuk ring sang sapa sira pikayunan sane suci lan sampunang pisan ngambekang pikayun sane bregedegan.\nRing Lontar Tutur Gayatri malih kabawosang\n“Nihan kaweruhakena tata kramaning dadi wong, tan wenang ngwangun karya ametik, aguntingan, asasapuh ring sanggar mwang pura sakalwiranya, mwang ametik, aguntingan, ameras sentana, maing kup mekadi mwang kaka, sanak diya, nyama mantuk mekadi khaki kumpi sumurup ring sithi kang durung mebeya mwang mentas, tan yogya ngwangun karya sekadi kecaping ajeng, apa marpannya makana, apan bhuana agung mwang bhuana alit kari cemer.\nPuniki mangde kawikanin tata krama dados manusa sajeroning ngwangun karya yadnya minekadi melaspas, ngenteg linggih ring sanggah mwang rng kahyangan sane tiosan, ri sajeroning dewasa kekeran tan dados ngamargiang yadnya metelu bulanan, meras pianak, nganten makecutetsahaning upacara manusa yadnya. Yan prade wenten madruwe meme bapa, putra ari lan raka, byang, kumpi, kari matanem ring pertiwi, tur maning durung kaaben lan mengetas tan pisan dados kapatutan nangun karya yadnya, riantukan jagate sane ageng lan sane alit kantun cemer (leteh).\nMajeng ring daging lengkara ngenenin indik sawa durung mapengentas, sane paiketan ipun ring tepegan nyangra karya yadnya sampun katitenin olih paruman Sulinggih sawen nyanggra karya Panca Wali Krama mwang Eka Dasa Ludra ring besakih duk nguni, lumaris ngamedalang kawicaksanaan merupa sewalapatra pamutus sane madaging :\n“Ri sajeroning nyanggra karya Agung Panca Wali Krama mwang Eka Dasa Ludra ring Besakih, majeng sang kantun madruwe pitra dekot utawi kantun mapendem ring setra, lamakne tan ngaletehin pamargin karya, kapatutan parisudha antuk tirta pamarisudha sane katunas ring pura Dalem, Pura lan Prajapati (yaning wawidangan Bali), yaning wawidangdesa pakraman nunas ring pura Dalem lan Pura Prajapati ring genahe ngelarang yadnya”.\nMapagambel antuk daging Lontar ring ajeng lan paruman Krama Banjar Pakraman Penebel Kelod prasidha ngamedalang pamutus Yasa kerti merupa Tata Krama Sekadi ring sor puniki :\nPenangaya sadurunge ngranjing kapura patut nyiratin angga antuk tirta pabersihan/panglukatan sane sampun kacumawisan ring ajeng lawang/kori agung.\nKrama desa sane cendaangga sangkaning embas, nunas lugra pang banget mangda sampunang sareng nanding suci, Bagya pulakerti, Catur mwang saka luwirin upakara sane munggah ring sanggar tawang.\nSajeroning dewasa kekeran (ngawit atur piuning Karya, Anggara Kliwon Perang bakat, 10 Agustus 2010 ngantos puput upacara penyineban Saniscara Pon Sinta, 2 Oktober 2010) pet wenten sinalih tunggil krama sane seda/padem kadudonan sekadi ring sor puniki :\nTan kalugra nyuarayang kulkul\nPrade pamangku sane seda dados karingkes kaupakara sekadi biasa ngantos munggah tumpang salu raris kasirepan dumun ring jerone, risampun puput karyane wawu dados kaabenan. Sang sane sareng ngrarap sawa punika sinanggeh cuntaka. Yen sampun puput sengker cuntakane manut awig-awig/pararem sang keluarga inucap ngayah ke pura.\nYaning krama desa sane walaka seda padem dados pendem premangkin ring galah sandikala.\nYening wenten tunggal sembah (mrajan) wenten kapedeman, nanging ipun ten ngeranjing krama adat Desa Penebel, Tunggal sembah (mrajan) sane ngranjing ring desa Pakraman Penebel nenten sareng cuntaka, sakewanten nenten kedadosang ngrombo ring sang kacuntakan.\nB. Yasa kerti Sajeroning Dana Punia\nDana Punya mawit saking dana sane mateges “Artha Berana“ punya mateges “paweweh“ dadosne danapunya punika mateges paweweh sane marupa artha berana. Tios ring punika wenten malih punya sane nenten kanten utawi tan marupa sekala nanging wenten sane kabawos “ Jiwa Dana mwang Dana Kodhyantmikan“ sane meteges mapaweweh antuk pangeweruh (ilmu pengetahuan).\nSajeroning ngaremba swa karya sane ageng makadi Mamungkah Ngenteg Linggih puniki mamuatang prabeya sane makweh pisan, punika ta mawinan manggala karya sadita pisan nerima paica ring sang sapa sira ugi sane sangkaning lascarya prama ledang ngaturang punya.\nDana punya punika ageng pisan pahalan ipun majeng ring sang sane mapunya naler ring sang sane nerima sekadi munggah ring sastra :\n“I kang tan dhana, tan bapa, tan ibu amukti phalannya ika, sang gumawekayen ikang dana punyajuga mukti phalanikang dana punya :\nGrhado ghryani wesmani\nYening tatasan daging slokane ring ajeng janten sampun nenten wenten pisan pocol sang mapunya yaning sampun pikayunan mapunya satmaka nandur bibit suarga lamakane kapungkur wekasan sidha mangalap swarga, bilih-bilih ritepengan kadi mangkin krama Banjar Penebel Kelod sedeng ngewangun karya agung mamungkah ngenteg linggih nelasang prebeya mageng pisan. Panitia druwene banget pisan mapinunas, lamakane ida dane krama Banjar Pakraman Penebel Kelod utawi sane tiosan ring dije je magenah, arsa ledang sareng ngertiang, ngyasayang karya sane pingit puniki, napi malih sidha antuke mapunya, Panitia druwene nyuksemayang pisan. Dumadak yasa kerti Ida Dane semeton krama Banjar Penebel Kelod sareng sami polih panugrahan saking Ida Sanghyang Widhi Wasa.\nC. Yasa Kerti sajeroning upacara/upakara\nUpakara mabuat pisan ring sajeroning ngemargiang upacara. Nenten wenten upacara Agama Hindu tan pa Upakara. Upakara punika pateh pangresep ipun ring banten. Upakara puniki pinaka sarana anggen ngelingan raga utawi srana bhakti (yadnya/majeng ring Ida Sanghyang Widhi saha prabhawan Ida). Ngelingan artin ipun ngentenang. Punika mawinan sarana pangeling inucap kawastanin banten sane mawit saking kruna bahna + enten, bahan teges ipun sarana, enten teges ipun eling.\nMakarya Upakara babantenan nenten dados nyumuka, patut taler sang anukangi (Srati banten) Kariyanin antuk pawintenan “Tapini”. Naler ritatkala ngaryanin banten mangde anutang ring sesana sekadi sane menggah ring lontar Dewa Tatwa :\n“Kayatnaken mangke, aywa saulah-ulah lumaku, ngulah subal ynatan mabener anut ling haji, nirgawe pwarannya, kawalik purihnya ika, amrih ayu bhykata atemahan hala,mangkana wenang ika Kapratyoksa de sang anukangi (Sang Andikasani)”.\n“Elingan mangkin, sampunan ulah melaksana, matingkah cerobo, yan tan Adung ring daging pustaka suci druwene tan paphala yadnyan ceninge, mebalik phalane dot pacang ngerereh rahayu, byute sane pacang kapangguh, ento krana elingang pisan yan I Dewa dados tukang Banten”.\nMaka pengawit Sang Andikani (Tukang Bnaten) ngambil karya patut nyejerang sanggar anggen ngayat Dewaning tukang Banten sane mapesengan “Bhatari Tapini”. Malarapan antuk pangresepe ring ajeng janten sampun ri sajeroning makarya Upakara puniki dresta sane tan banget tungkas ring daging Sastra punika.\n« INSTALL MODEM HUAWEI E160 , WINDOWS VISTA\nDUDONAN KARYA MEMUNGKAH, NGENTEG LINGGIH,PEDUDUSAN AGUNG PURA DALEM PENEBEL »


Kejadian 20 (BALI)\n1Dane Abraham raris kesah saking Mamre ngungsi tanah Kanaan sisi kelod, tumuli jenek malinggih ring pantaran kota Kades klawan kota Sure. Irika dane ngempi ring Gerar.\n2Rikala punika Dane Abraham ngandikayang mungguing Dane Sara, rabin danene punika semeton danene. Duaning punika Sang Prabu Abimelek, ratune ring Gerar, raris maputusan buat ngambil Dane Sara.\n3Nanging rikala wengi Ida Sang Hyang Widi Wasa ngrauhin Sang Prabu Abimelek sajeroning panyumpenan, sarwi masabda ring ida sapuniki: “Kita lakar mati, uli krana anake eluh ane suba juang kita ento, sawireh ia suba ngelah kurenan.”\n4Duk punika Ida Sang Prabu Abimelek durung aor ring Dane Sara, duaning punika ida raris matur: “Singgih Ratu Sang Hyang Widi Wasa, titiang nenten rumasa iwang. Punapike Palungguh IRatu mapakayun jaga ngamademang titiang miwah bangsan titiange sane tan paiwang.\n5Boyake Abraham newek sane sampun maosang ring titiang, mungguing anake istri punika nyamanipune. Samaliha anake istri punika taler maosang, mungguing anake lanang punika, nyamanipune. Kenginan titiang nglaksanayang indike puniki malantaran saking nulusing manah miwah pamargi sane patut.”\n6Ida Sang Hyang Widi Wasa raris masabda ring ida sajeroning panyumpenan, sapuniki: “Ulun wikan kita nglaksanayang unduke ento saking nulusing ati, ento awanane Ulun ngandeg apanga kita eda kanti malaksana dosa marep teken Ulun. Ento krana Ulun tusing nglugrain kita ngusud anake luh ento.\n7Ane jani kema ulihang kurenan anake ento, sawireh anake ento dadi nabi. Ia lakar ngastawayang kita, apanga kita tusing mati. Nanging yening kita tusing nyak ngulihang anake luh ento, Ulun matinget kita, kita pedas mati, nah ento kita muah bangsan kitane.”\n8Benjangipun pasemengan pisan Ida Sang Prabu Abimelek sampun matangi, tumuli ida ngandikain paraparekan idane, raris kapangandikain sapariindik sane sampun pireng ida dibi sande. Kenginan paraparekan idane sami ajerih tan sipi.\n9Ida Sang Prabu Abimelek raris ngesengin Dane Abraham, sarwi kapangandikain sapuniki: “Apa krana jerone magae buka kene marep teken tiang. Apa pelih tiange teken jerone, kanti jerone ngaenang tiang muah kaprabon tiange pelih gede? Jerone suba malaksana tan patut marep teken tiang.”\n10Malih Sang Prabu Abimelek nglanturang pangandika: “Apa ane dadi tetujon jerone, dadi nyalanang unduk ane buka kene?”\n11Dane Abraham raris matur sapuniki: “Kamanah antuk titiang, iriki tan wenten anak sane astiti bakti ring Ida Sang Hyang Widi Wasa, kenginan titiang pacang kapademang tur somah titiange kambil.\n12Samalihipun, saking sujati ipun mula wantah nyaman titiange tunggal bapa, sakewanten nenten tunggal meme. Nanging mula wiakti ipun dados somah titiange.\n13Sadaweg Ida Sang Hyang Widi Wasa ngandikayang titiang ngumbara makaon saking umah wong tuang titiange, wenten baos titiange ring ipun, sapuniki: ‘Kene patutne adi ngedengang tresnan adine teken beli, nah ento: Dijaja iraga neked, adi patut ngakuin beli ene nyaman adine.’”\n14Sasampune punika Ida Sang Prabu Abimelek raris ngwaliang Dane Sara ring Dane Abraham. Kadi asapunika taler ida maicayang kambing, biri-biri, banteng miwah panjak lanang wadon, ring Dane Abraham.\n15Ida Sang Prabu Abimelek raris ngandika ring Dane Abraham sapuniki: “Jerone bebas nongos dini di gumin tiange, dijananja jerone demen.”\n16Raris ida ngandika ring Dane Sara sapuniki: “Nyaman luhe suba baang tiang pipis perak siu, makadadi bukti mungguing luh ene suci di arepan sakancan anake ane bareng-bareng ajak luh. Buina luh tusing ngelah pelih di arepan sakancan anake makejang.”\n17Dane Abraham tumuli ngastawa ring Ida Sang Hyang Widi Wasa. Ida Sang Hyang Widi Wasa raris mapaica kawarasan ring Ida Sang Prabu Abimelek, miwah ring rabi ping kalih parapanyeroan idane, kantos ida miwah ipun pada ngembasang anak alit.\n18Santukan, sadurunge punika Ida Sang Hyang Widi Wasa sampun nyampet garba wasan paraistri-istrine sane wenten ring purin Ida Sang Prabu Abimelek, malantaran Dane Sara, rabin Dane Abraham punika.


Alas - kamus bahasa bali\nSang Prabu lunga maboros ka alasé.\nThe King went hunting in the forest.\nIn Balinese: Ni Murdani masusupan ka tengah alas, menek jurang, nuunin abing, ngetut uri sunaran mirah delimane.\nIn Indonesian: Ni Murdani berkelana ke tengah hutan, mendaki jurang, menuruni lembah, mengejar cahaya permata mirah berkilauan.\nIn Balinese: Di sisin Alas Kedatonne, entikan padange semumbung tur samah.\nIn Balinese: Di alas Sukawana, Ida Bhagawan ngwangun pasraman.\nIn Indonesian: Di hutan Sukawana tinggal seorang Bhagawan yang hidup sederhana.\nIn Balinese: Pianakne ngedas lemah majalan luas ngungsi alas gununge gede.\nIn Balinese: Beburone ento lakar ajaka ngadang syukuran kemenangan lomba malaib di Alas Kopi Pahit.\nIn Balinese: Sawai-wai geginane tuah maboros ka alas gunung.\nIn Balinese: Kacrita di alas Malawa ada lembu jagiran madan Sang Nandaka.\nIn Balinese: Pura Kedaton atau Pura Alas Kedaton magenah ring Desa Kukuh, Kecamatan Marga, Kabupaten Tabanan.\nIn Balinese: Ida seneng maboros ka alasé.\nIn Balinese: Makejang beburon di Alas Jenggala Sila jejeh tekening Sang Mong.\nIn Balinese: Gelisang carita, Mekel Sidatapa lunga nunas tamba ring kakiang Ida Sang Prabu sane ngwana prasta ring gunung alas.\nIn Indonesian: Raden Sidapaksa jatuh hati dan menjalin cinta dengan Sri Tanjung yang kemudian dinikahinya.\nIn Balinese: Indike puniki patut kalaca-laca malih ritatkala jagate katiben pikobet utawi bencana minakadi polusi, blabar, alas gundul, abrasi miwah sane lianan.\nIn Balinese: Bencana tiosan taler sane sampun kagatrayang duk sasih Oktober 2019 inggih punika indik alas sane puun, ring Dusun Wanaprasta, Desa Kintamani Bangli.\nwana, teba, taru, bet, buron


Yohanes 17 (BALI)\n1Sasampune mawecana asapunika, Ida Hyang Yesus raris tumenga, tumuli ngastawa asapuniki: “Inggih Aji, sane mangkin sampun rauh panemayannya. Luihangja Sang Putra, mangdane Sang Putra ngluihang Palungguh Aji.\n2Santukan IRatu maicayang kakuasaan ring Sang Putra marep ring sakancan manusane, mangdane Sang Putra sida maicayang kauripan langgeng ring asing-asing anak sane suksrahang IRatu ring Sang Putra.\n3Pidagingan urip langgeng punika sapuniki: Mungguing manusane punika uning ring IRatu, Widi sane sujati Tunggal, samaliha ipun uning ring Ida Hyang Yesus Kristus, sane utus IRatu.\n4Titiang sampun nyinahang kaluihan IRatune ring jagate, malantaran Titiang sampun muputang pakaryan sane pategenang IRatu ring Titiang.\n5Duh Aji, sane mangkin luihangja Titiang ring ajeng IRatune pateh sakadi dumun sadurung jagate kakardi, Titiang sampun luihang sareng ring IRatu.\n6Titiang sampun nglumbrahang parab Palungguh IRatu ring anake sane sampun serahang IRatu ring Titiang saking jagate. Anake punika sami druen IRatu tur sampun suksrahang IRatu ring Titiang. Ipun sami nyungkemin sabdan IRatu,\n7tur sane mangkin sami sampun pada uning, mungguing saluiring sane suksrahang IRatu ring Titiang, punika saking IRatu kawitnya.\n8Santukan sabda sane paicayang IRatu ring Titiang, sampun pidartayang Titiang ring ipun, tur ipun sami pada nampi sabdane punika; ipun pada uning mungguing kawit Titiange sujati saking IRatu tur Titiang puniki utusan IRatu.\n9Titiang ngastawayang ipun. Boyaja sadaging jagate sane astawayang Titiang, nanging wantah ipun sane suksrahang IRatu ring Titiang, santukan ipun druen IRatu.\n10Sakancan paderbean Titiange IRatu taler sane nruenang, tur druen IRatu Titiang taler nrebeang, samaliha malantaran ipun kaluihan Titiange sampun kasinahang.\n11Sane mangkin Titiang jaga tangkil ring IRatu. Titiang tan kantun ring jagate, nanging ipun sami kantun ring jagate. Duh Aji Sang Maraga Suci, sayubinja ipun sami antuk kawisesan parab Palungguh IRatu, inggih punika kawisesan sane suksrahang IRatu ring Titiang, mangdane ipun sami nunggil, sakadi Palungguh Aji nunggil ring Titiang.\n12Daweg Titiange kantun sareng-sareng ipun, Titiang sampun nyayubin ipun sami, antuk kawisesan parab Palungguh IRatu, inggih punika kawisesan sane sampun suksrahang IRatu ring Titiang. Titiang sampun nyayubin ipun sami, punika awinan adiriko tan wenten sane ical, mangda tegep sabdan Cakepan Sucine, sajawining ipun sane kapastiang pacang ical.\n13Sane mangkin Titiang rauh tangkil ring IRatu tur paindikane puniki baosang Titiang sakantun Titiang ring jagate mangdane ipun sami pada masuka-sukaan tur kasukanipune mangda paripurna.\n14Titiang sampun midartayang ring ipun sabdan Palungguh IRatu, nanging jagate geting ring ipun, santukan ipun boya kagelah antuk jagate pateh sakadi Titiang taler boya kagelah antuk jagate.\n15Titiang boyaja mapinunas mangda IRatu ngambil ipun sami saking jagate, nanging mangda IRatu nyayubin ipun saking I Jaat.\n16Pateh sakadi Titiang boyaja kagelah antuk jagate, sapunika taler ipun boya kagelah antuk jagate.\n17Dadosang ipun sami druen IRatu malantaran kasujatian, santukan sabdan IRatu punika maraga kasujatian.\n18Titiang ngutus ipun ka jagate, sakadi IRatu ngutus Titiang ka jagate.\n19Titiang sampun ngaturang dewek Titiange ring IRatu pabuat ipun, mangda ipun sayuakti dados druen IRatu.\n20Boyaja wantah ipun sane astawayang Titiang, nanging taler anake sane pracaya ring Titiang, malantaran pamidartanipune.\n21Titiang ngastawayang, mangda ipun sami matunggilan. Duh Aji! Pinunas Titiange mangda ipun nunggil sajeroning iraga, sakadi IRatu sajeroning Titiang tur Titiang sajeroning IRatu. Mangda ipun sami matunggilan, mangdane jagate pracaya, mungguing IRatu sane ngutus Titiang.\n22Titiang sampun maicayang ring ipun kaluihan, inggih punika kaluihan sane pateh sakadi sane sampun paicayang IRatu ring Titiang, mangda ipun sami sida matunggilan, sakadi patunggilan Titiang ring IRatu.\n23Mangda ipun sami matunggilan sakadi Titiang sajeroning ipun, tur IRatu sajeroning Titiang, tur mangda lantaran punika jagate uning, mungguing IRatu sampun ngutus Titiang; IRatu tresna ring ipun sakadi IRatu tresna asih ring Titiang.\n24Duh Aji! IRatu sampun maicayang ipun ring Titiang, Titiang mamanah mangda ipun tansah sareng-sareng ring Titiang ring dija Titiang magenah, mangda ipun ngantenang kaluihan Titiange, inggih punika kaluihan sane sampun paicayang IRatu ring Titiang. Santukan ngawit saking sadurung jagate kakardi, IRatu sampun tresna asih ring Titiang.\n25Duh Aji Sang Maraga Maha Adil! Jagate tan uning ring IRatu, nanging Titiang uning ring IRatu. Kadi asapunika taler jadmane puniki sami pada uning, mungguing IRatu sane ngutus Titiang.\n26Titiang sampun nuturang indik IRatune ring ipun tur tansah pacang tuturang Titiang, mangda ipun taler muponin sih kapitresnan IRatu ring Titiang, tur mangda Titiang taler wenten sajeroning ipun.”


April 2010 - Rare Angon\nSobat Budiasa April 22, 2010\nMutual Attraction Coffee beer di duur meja di arepan tiange suba makerean telah siup tiang. Suba atengah jam tiang negak di bar kapa...\nBy Sobat Budiasa at April 22, 2010 Tidak ada komentar:\nLabels: Bahasa Bali, Bumi Manusia, Cerita Rakyat Bali, Da Nakonang Adan Tiange, ferry Jatra 1, Pelabuhan Bakauheni, Satua Mabasa Bali\nSobat Budiasa April 08, 2010\nNGUREK Tradisi Ngurek dalam berbagai tarian sakral ataupun upacara keagamaan telah memancarkan daya magis Pulau Dewata . Sesuatu yang...\nBy Sobat Budiasa at April 08, 2010 Tidak ada komentar:\nLabels: Asta Aiswarya, Dharma Raksati Raksitah, Keyakinan Membangun Percaya Diri, Ngurek\nNGELAWANG TARI BARONG Riwayat Hari Raya Galungan diperkirakan sudah ada pada abad ke XI berdasarkan antara lain : Kidung Panji Malat ...\nBy Sobat Budiasa at April 08, 2010 1 komentar:\nLabels: Budha Kliwon, Crada Wijaya Dacami, Galungan, Hari Raya Umat Hindu Galungan, Kuningan, Lontar JayaKasunu, Lontar Sundharigama, Ngelawang, Penjor


now; in the moment (Andap) (Adverb)\nAntos malu, jani tiang lakar kema!\nWait a minute, now I'll be there!\nIn Balinese: Jani kacrita Siti Patimah inget teken piteket beline, delokina lantas don kelore ane macelekan di dingdinge layu tuh.\nIn Balinese: Jani nak suba malenan.\nIn Balinese: Rapor muride jani gede tur lombeng.\nIn Indonesian: Kini ukuran rapor besar dan lebar.\nIn Balinese: Ulian buron lawahe ane kadadiang ajengan ento, makelo-kelo sakabesik jadmane kena penyakitne, nganti jani digumine suba makejang panegara-panegarane kena viruse ene.\nIn Balinese: Kija-kija jani harus nganggon masker.\njani, mangkin, benjang, dibi, ibi, puan, pidan


Pamerintah Harus Ngajahin Kramane Nulak Hoaks Indik COVID-19 - BASAbaliWiki\nPamerintah Harus Ngajahin Kramane Nulak Hoaks Indik COVID-19\nKadek Sri Cahya Dhanvantari\nMasan jani apa-apa enggal krana ada teknologi ane canggih.Panglimbakinformasi sai-sai suba tusing rasane nyidang nyaring. Sai-sai masi ada informasi ane nyebar di internet jeg tau-tau kabar bohong, uluk-uluk, bogbog, utawi hoaks adane. Suba sai kramane utawi masyarakate kena tipu ulian kapancing kabar uluk-uluk ane nyebar enggal sajan.\nDi masan COVID buka kene, liu masi ada berita-berita utawi gatra nguluk-nguluk, tur nu masi ada anak ane percaya. Di masan COVID buka jani, kondisi pawongan tur palemahane enggal sajanmaobah tur ngawe masyarakate bingung tur sukeh makeneh lakar malasang encen kabar luung, encen kabar beneh tur encen kabar ane hoaks. Dampakne,jani ada liu anak ane tusing percaya ajak COVID. Mirib ulian ia suba wadih nepukin gatra soleh-soleh indik COVID.\nPamerintah mustine nyidaang nandakang gatra-gatra utawi info-info bogbog buka keto, tur mustine banget urati teken panglimbak informasi ane tusing patut. Informasi ane valid musti kagae olih otoritas, tur kalimbakang di akun otoritas dogenapang masyarakat nawang encen info ane ngae-ngae tur encen info ane beneh. Pamerintah mustine setata aktif midartayang indik perkembangan kondisi ane sujati apang informasine transparan tur makejang pada nawang.\nNganggo sosial media cara jani anak mula penting.Lianan teken ngemaang informasi, situasi tur kebijakan, media social masi nyidaang anggo nglimbakang sakancan promosi kesehatan. Selami ene pamerintah tusing fokus nyediaang informasi penting indik umpamine definisipenyakit, carane nular, tur tusing taen serius promosi carane nulak tur nandakang gering buka kene, carane maubad, tur apa ane patut kalsanayang yen suba maisolasi tur rehabilitasi sasubane seger.\nPamerintah masi rasane tusing serius ngemaang informasi akurat indik akuda nyamane suba ngalahin, akuda enu maopname, tur ane lianan. Manut tiang, promosi kesehatan nganggo media social nyidaang jalanang ngenggo infografis, video lantang tur cutet. Yen media tur lakar promosi kesehatane liu tur terus kaunggah di ambarane, tiang yakin ngancan liu kramane ane ngresep indik baya pandemi COVID 19 ene, apanga masyarakat nyidang makeneh bijaksana tur kooperatif nyalanang kebijakan indik COVID-19 ene.\nAmonto uli tiang, dumugi kapireng olih ida dane pamerintah.


Ngaptiang - kamus bahasa bali\nhope; wish; expect (Verb)\nTitiang ngaptiang mangda sami rahayu.\nI hope that all are safe.\nIn Balinese: Langkungan ring 18.000 anak sane sampun madaftar jagi ngicenin wantuan majeng ring sapasira sane ngaptiang wantuan.\nIn English: This fund can be used as a budget to meet the basic needs of the refugees such as food, drink, clothing, health facilities, and accommodations.\nIn Indonesian: Lebih dari 18.000 orang telah mendaftar untuk menawarkan bantuan kepada mereka yang membutuhkan.\nIn Balinese: Prade wargi Ukraina ngaptiang mangda polih genah sane aman nenten wenten rebat.\nIn Balinese: Sakadi teges aran rahina puniki, Sabuh Mas dumadi rahina mamuja Bhatari Laksmi, ngaptiang pangrawuh artha brana aderes.\nIn Balinese: Cutet nyane iraga sareng sami, sampun mautsaha lan pateh ngaptiang gumanti pandemi puniki prasida gelis matilar.\nIn Balinese: Manut teken unduk ane tepukin tiang, tiang ngaptiang apang pamrentah mendukung pengusaha lokal.\nIn Balinese: Nganutin pamargin upacara Nyepi miwah rauhnyane Sasih Kadasa, krama Hindune ngaptiang prasida ngaresikin taler nyuciang anggannyane.\nIn Indonesian: Namun, kenyataannya, akhir-akhir ini dengan adanya wabah Covid-19 ini tubuh manusia (Bhuwana Alit) sepertinya membutuhkan juga suatu persembahan semacam taur untuk menangkal virus yang menyerang manusia secara lahiriah.\nIn Balinese: Manut pineleb inucap mitegesang inggihan warna sane kapilih inggih punika warna putih lan warna warna sane galang pinaka praciri pikayunan prejanane ngaptiang rasa shanti,deg deg, resik lan lila ring paumahannyane ritepengan pandemi Covid 19.\nIn English: The results of data mining were studied using color psychology theory.\nIn Indonesian: Hasil dari penggalian data dikaji menggunakan teori psikologi warna.\nOther forms of "Apti"\nnamtamang, rahayu, dumogi, mangda, apang, stata\nhope; wish; expect


Pura Taman Saraswati, Pura Desa Ubud, Indonesia Información Turística\nAquí para ayudar 271 guías turísticos y 114 lugareños\nPura Desa Ubud, Bali, Indonesia\nSaraswati Temple founded in the late 19th century by I Gusti Nyoman Lempad on orders prince of Ubud, as a form of homage to the Hindu Goddess of Knowledge Saraswati. It took about 25 minute journey to the Saraswati Temple from Denpasar, Bali with the distance about 18 km.\nHuge room Lounge Pool Free Wifi\nCategoría:Templos en DenpasarEnlaces de ayuda:Pura Taman Saraswati, Denpasar Overview Referencias: 403693, 2067138


Magingsir - Magingsir\nmove: leave, depart, withdraw, migrate\nIda magingsir saking genah idane sane riin.\nIn Balinese: Yadiastun, ida Saang Abhimanyu kasor, ida nenten naanin magingsir saking ranang gana nyihnayang kaprawiran sang ksatria.\nOther forms of "gingsir+G4025"


30/11/2021 HATI-HATI TERHADAP WEBSITE TIRUAN ATAU PISHING YANG MENGATASNAMAKAN KARTUREMI, WEBSITE RESMI ADALAH KARTUREMI.WIKI | KARTUREMI.CC | PASTIKAN SELALU CEK REKENING AKTIF DI FORM DEPOSIT ATAU MELALUI COSTUMER SERVICE. KAMI TIDAK BERTANGGUNG JAWAB ATAS KESALAHAN MEMBER MENGIRIM DANA KE REK YANG SUDAH TIDAK KAMI GUNAKAN LAGI. TERIMA KASIH !!


Putu - kamus bahasa bali\ngrandson (Alus singgih) (Noun)\nthe name for the first child (Noun)\ncocu (Nusa Penida)\nIn Balinese: Acara sane kamanggalain olih Putu Eka Guna Yasa, S.S.,M.Hum punika kasarengin olih para pembina miwah para pengurus Yayasan BASAbaliWiki.\nIn Balinese: Van der Tuuk inggih punika silih sinunggil panginkin Museum Gedong Kirtya, sareng Ida I Gusti Putu Djelantik.\nIn Balinese: Ceciren sasuratan novel Putu Wijaya nenten ja matiosan saking ceciren nyuratang drama.\nIn English: Solo exhibitions 2018 A Land to Remember.\nIn Balinese: Warsa 2013 wénten peranda sane mepesengan Alm Ida Pedanda Putu Kemenuh ring Griya Bun keni sengkala ring banjar batulumbung, Pamastuné punika kalambukin sané sampun kawedar olih Ida Pedanda Sakti Ender sané dumun kasedayang, raris nyakala.\nIn Indonesian: Tahun 2013 ada Peranda yang bernama Alm.\nIn Balinese: Garapan Legong puniki karipta oleh koreografer I Nyoman Cerita miwah komposer I Dewa Putu Berata ring Sanggar Seni Çudamani.\nIn English: Legong Pawisik was created by choreographer I Nyoman Cerita and composer I Dewa Putu Berata in Sanggar Seni Çudamani.\nIn Indonesian: Garapan ini diciptakan oleh koreografer I Nyoman Cerita dan komposer I Dewa Putu Berata di Sanggar Seni Çudamani.\nIn Balinese: Jro Putu embas ring Mengwi, Badung, Bali 4 Juli 1979.\nIn Balinese: Putu Fajar Arcana, embas ring Negara, Bali, 10 Juli 1965.\nIn Balinese: Putu Sedana embas ring Pengastulan, tanggal 17 Désémber 1932.\nIn English: From his work, he received various awards and prizes, such as: 1.\nIn Indonesian: Putu Sedana terlahir di Pengastulan, tanggal 17 Desember 1932.\nIn Balinese: Putu Vivi Lestari embas ring Tabanan, 14 November 1981.\nIn Balinese: Komposisi musik rangrang karipta olih I Dewa Putu Rai sane mawit sakeng Pengosekan, Mas, Ubud.\nIn Balinese: Sauning titiang, Putu Bagas punika kalintang sakti, yadiastun ipun kategul nenten ja jerih ngarepang musuh.”\nIn Balinese: Tabuh Lemayung karipta olih I Dewa Putu Berata pinaka seniman sane sampun kaloktah ring dura desa nyantos dura negara.\n↑ Kamus Bali-Indonesia beraksara Latin dan Bali Edisi II, Badan Pembina Bahasa, Aksara, dan Sastra Bali Provinsi Bali 2016\nOther forms of "putu"\npanak, kelihan, pekak, kakiang, dadong, nini, oka, kulawarga\ngrandson, the name for the first child\ncucu, sebutan untuk anak pertama


Pancasila - Wikipédia\nPancasila inggih punika idéologi dasar utawi idéologi sané pinih utama majeng ring negara Indonésia. Wasta Pancasila punika mawit saking Basa Sansekerta inggih punika kruna panca sané maartos lima, miwah kruna sila sané maartos prinsip, asas, utawi kapercayaan. Pancasila punika artosnyané rumusan, pupulan, utawi pedoman antuk kahuripan berbangsa miwah bernegara majeng ring makasami krama Indonésiané.\nPidarta Ir. Soekarno indik Pancasila ring 1 Juni 1945\nWénten limang sendi sané ngwangun Pancasilané, inggih punika Ketuhanan Yang Maha Esa, Kemanusiaan yang adil dan beradab, Persatuan Indonésia, Kerakyatan yang dipimpin oleh hikmat kebijaksanaan dalam permusyawaratan/perwakilan, miwah Keadilan sosial bagi seluruh rakyat Indonésia. Makasami sendiné punika kasurat ring pada kaping pat Preambule (pembukaan) utawi pamahbah Undang-Undang Dasar 1945. Tanggal 1 Juni kadadosang antuk rahina nyanggra embasné Pancasila.\nLelintihan Embasnyané PancasilaUah\nRing tanggal 1 Maret warsa 1945 kaadegang sekaa sané mawasta Badan Penyelidik Usaha Persiapan Kemerdekaan Indonésia tur kapimpin olih Dr. Kanjeng Raden Tumenggung (K.R.T) Radjiman Wedyodiningrat. Ritatkala ngrumusang Pancasila pinaka dasar negara sané resmi, wénten makudang-kudang usulan sané kabaosang ring Badan Penyelidik Usaha Persiapan Kemerdekaan Indonésia, inggih punika:\nLima Dasar olih Muhammad Yamin, sané mapidarta ring tanggal 29 Méi warsa 1945. Yamin ngrumusang limang dasar, inggih punika: Peri Kebangsaan, Peri Kemanusiaan, Peri Ketuhanan, Peri Kerakyatan, miwah Kesejahteraan Rakyat. Ida ngabaosang indik kalima dasar punika madasar antuk lelintihan, peradaban, agama, miwah kahuripan ketatanegaraan sané sampun sué nglimbak ring Indonésia.\nPanca Sila olih Soekarno, sané mapidarta ring tanggal 1 Juni warsa 1945, sané salanturnyané kasub mamurda "Lahirnya Pancasila". Soekarno ngemaosang dasa-dasarné inggih punika: Kebangsaan Indonésia; Internasionalisme atau Peri-Kemanusiaan; Mufakat atau Demokrasi, dasar perwakilan, dasar permusyawaratan; Kesejahteraan Sosial; Ketuhanan.\nSadurung sidang sané kapertama, kawentuk malih prawartaka sané mawasta Panitia Kecil sané kawigunannyané, inggih punika:\nNgerumusang Pancasila pinaka dasar Negara manut saking pidarta sané kabaosang olih Soekarna ring tanggal 1 Juni warsa 1945.\nManadosang sasuratan punika dados suratan antuk ngamaosang (memproklamasikan) Indonésia sampun mahardika.\nSaking Panitia Kecil punika, kapilih sia diri sané kabaosang Panitia Sembilan, antuk ngaryanin pakaryan punika. Rencanannyané kasetujuin ring tanggal 22 Juni warsa 1945 sané salanturnyané kaicénin wasta Piagam Jakarta. Sasampun rumusan Pancasila punika katerima pinaka dasar negara sané resmi, kabuktiyang sareng:\nRumusan sané kaping pertama: Piagam Jakarta (Jakarta Charter) - tanggal 22 Juni warsa 1945\nRumusan sané kaping kalih: Pembukaan Undang-Undang Dasar 1945 - tanggal 18 Agustus warsa 1945\nRumusan sané kaping tiga: Mukaddimah Konstitusi Republik Indonésia Serikat - tanggal 27 Désémber warsa 1949\nRumusan sané kaping pat: Mukaddimah Undang-undang Dasar Sementara - tanggal 15 Agustus warsa 1950\nRumusan sané kaping lima: Rumusan sané kaping pertama manut saking Rumusan kaping kalih miwah kadadosang siki sareng Konstitusi (madasar antuk Dekret Presiden 5 Juli 1959)\nRahina Kesaktian PancasilaUah\nRing tanggal 30 Séptémber warsa 1965, wénten kajadian sané mawasta Gerakan 30 Séptémber (G30S). Ring G30S punika kabaosang Pancasila dados kagentosin pinaka ideologi komunis. Ring rahina punika wénten nemnem Jéndral, Kaptén asiki, miwah makudang-kudang jadma sané lianan kapademang. Salanturnyané gerakan punika kaicalang olih militér Indonésiané. Pamerintah Orde Baru maosang indik tanggal 30 Séptémber manados Rahina Peringatan Gerakan 30 Séptémber G30S miwah tanggal 1 Oktober manados Rahina Kesaktian Pancasila.\n↑ Suwarno, P.J. Pancasila Budaya Bangsa Indonésia.\n↑ Hatta, Mohammad (2015). Politik, Kebangsaan, Ekonomi (1926-1977). Jakarta: Kompas.\nKapolihang saking "https://ban.wikipedia.org/w/index.php?title=Pancasila&oldid=67275"\nKaping untat kauhin ring 18 Désémber 2020, galah 22.47\nKaca puniki kaping untat kauah ri tatkala 22.47, 18 Désémber 2020